hotchpotch/miracl-hf-unified huggingface dataset:
สมพร แสงชัย
รองศาสตราจารย์ ดร.สมพร แสงชัย เป็นปรมาจารย์มวยไทยสายพระยาพิชัยดาบหัก และเป็นผู้ทรงคุณวุฒิแห่งสำนักงานคณะกรรมการวัฒนธรรมแห่งชาติl
สำเร็จการศึกษาระดับปริญญาตรีสาขารัฐศาสตร์,เกียรตินิยม Magna Cum Laude จากมหาวิทยาลัยแอริโซนาสเตตเมื่อปี พ.ศ. 2506 จากนั้น เขาได้สำเร็จการศึกษาระดับปริญญาโทและปริญญาเอกสาขาการปกครอง จากมหาวิทยาลัยอินเดียนาในปี พ.ศ. 2508 และ 2510 ตามลำดับ
รศ.ดร.สมพร แสงชัย เป็นผู้ฝึกสอนมวยไทยโบราณ สายมวยท่าเสา และมวยพระยาพิชัยดาบหัก โดยในวันที่ 30 กรกฎาคม พ.ศ. 2553 เขาได้รับเกียรติเป็นตัวแทนในการสาธิตมวยไทยโบราณ สายมวยท่าเสา และมวยพระยาพิชัยดาบหัก ณ ศูนย์วัฒนธรรมแห่งประเทศไทย
และในวันที่ 6 กุมภาพันธ์ พ.ศ. 2555 ได้มีการจัดงานวันมวยไทย ขึ้นที่เวทีกลางแจ้ง ศูนย์วัฒนธรรมแห่งประเทศไทย รศ.ดร.สมพร แสงชัย ได้รับเกียรติเป็นหนึ่งในตัวแทนครูมวยไทย 5 สาย ที่ได้ทำการรำไหว้ครูมวยไทย ร่วมกับยอดธง ศรีวราลักษณ์ (มวยไทยภาคกลาง), ประเสริฐ ยาและ (มวยไทยไชยา), จ.ส.อ.สมนึก ไตรสุทธิ (มวยไทยลพบุรี), พ.อ.(พิเศษ) อำนาจ พุกศรีสุข (มวยไทยโคราช) และจรัสเดช อุลิต (มวยไทยพลศึกษา)
นอกจากนี้ เขายังมีผลงานด้านวิชาการ อาทิ ผลงานเขียน สิ่งแวดล้อม: อุดมการณ์ การเมือง และการพัฒนาอย่างยั่งยืน การวางแผนเชิงกลยุทธ์ภาครัฐ ฯลฯ โดยเป็นผู้ทรงคุณวุฒิจากสถาบันบัณฑิตพัฒนบริหารศาสตร์ และเป็นอาจารย์พิเศษโครงการปรัชญาดุษฎีบัณฑิตสาขาวิชารัฐประศาสนศาสตร์ มหาวิทยาลัยรามคำแหง
รศ.ดร.สมพร แสงชัย ได้รับการยกย่องเป็นผู้สืบสานมวยไทยสายพระยาพิชัยดาบหัก ที่มีประวัติความเป็นมาอันยาวนาน โดยเป็นตัวแทนสืบทอดวิชาจากรุ่นสู่รุ่น ให้คงอยู่สืบไป รวมถึงมีผลงานหนังสือชื่อ ยุทธศิลป์มวยโบราณ ที่ได้ถ่ายทอดลักษณะการต่อสู้ของมวยไทยสายพระยาพิชัยดาบหัก ทั้งในรูปแบบของการรุกและการรับ
แพนเทอรา
แพนเทอรา () เป็นวงเฮฟวี่เมทัลจากอาร์ลิงตัน, เท็กซัส ก่อตั้งในปี 1981 โดยพี่น้องตระกูลแอบบอดด์ (Abbott) ได้แก่ มือกลองวินนี พอล (Vinnie Paul) และมือกีตาร์ ไดม์แบ็ก ดาร์เรลล์ (Dimebag Darrell) และสมาชิกอื่น อีก 2 คนคือ ฟิล แอนเซลโม (Phil Anselmo ) ร้องนำ และเร็กซ์ บราวน์ (Rex Brown) มือเบส ตลอดช่วงเวลาในปี 1980 แพนเทอราได้ออกอัลบั้มมา 4 อัลบั้ม ในรูปแบบแกรมเมทัล ก่อนที่จะเปลี่ยนรูปแบบเป็น กรูฟเมทัล ที่นับว่าเป็นวงแรกๆ ที่ได้นำแนวดนตรีใหม่นี้ขึ้นมาอย่างแท้จริงในอัลบั้มที่ 5 คือ "คาวบอยฟรอมเฮล" (Cowboys from Hell) ในปี 1990 ด้วยทำนองเพลงที่หนักขึ้น นับเป็นอัลบั้มที่ประสบความสำเร็จมากที่สุดครั้งแรกและได้รับความนิยมมากที่สุดนับตั้งแต่ออกอัลบั้มมา ผลสำเร็จนี้ทำให้ในอัลบั้มที่ 7 "ฟาร์บียอนดริฟเวิน" (Far Beyond Driven) สามารถไต่ขึ้นเป็นอับดับ 1 บนบิลบอร์ด 200 ของสหรัฐได้ นับเป็นอัลบั้มแรกของวงการเอ็กซ์ตรีมเมทัลที่สามารถติดอันดับ 1 บนชาร์ท
วงเริ่มสั่นคลอนเมื่อมีสมาชิกติดเฮโรอีน ในปี 1995 ซึ่งส่งผลให้ ฟิลล์ แอนเซล นักร้องนำ เกือบจะเสียชีวิตในเวลาต่อมา มีผลต่อการออกอัลบั้มใหม่ของพวกเขา คือ "เดอะเกรทเซาท์เทรินเทรนด์คิล" (The Great Southern Trendkill) ในปี 1996 ที่ต้องล่าช้าออกไป นอกจากนี้อัลบั้ม "เรนเวนติงเดอะสตีล" ในปี 2000 ยังต้องใช้เวลาถึง 7 ปีเพื่อบันทึกเสียงจนเสร็จ ผลของการระส่ำระส่ายนี่เอง ทำให้ตระกูลแอบบอดด์ผู้ก่อตั้งวงยุบวง แล้วไปตั้งวงเองในชื่อ "แดมมิจแพรน" (Damageplan) ในปี 2003
ผลของการย้ายไปตั้งวงโดยคนยุบวงคือผู้ก่อตั้งวงนี้เอง ทำให้แพนเทอรา เหลือสมาชิกเพียง 2 คนคือนักร้องกับมือเบส จนในที่สุดก็แตกไป วงแดมมิจแพรน ก็ได้เกิดการระส่ำระส่ายอีกเมื่อ ดาร์เรลล์ ถูกยิงขณะแสดงคอนเสิร์ต ในปี 2004 โดยผู้ก่อเหตุได้รัวกระสุนถึง 15 นัดเข้าใส่เขาและแฟนเพลง ทำให้วงต้องยุติบทบาทเช่นเดียวกับแพนเทอราไปในที่สุด
แพนเทอราได้มีซิงเกิ้ลฮิตมากมายเช่น Walk, Cowboys from Hell, Cemetery Gates, I'm Broken เป็นต้น ด้วยจังหวะเพลงที่มีความหนักจากการริฟฟ์กีตาร์ของดาร์เรลล์ ที่เน้นเป็นเครื่องดนตรีหลักในโครงสร้างเพลง กลูฟว์เมทัล จัดเป็นลักษณะหนึ่งที่คล้ายกับจังหวะแทรชเมทัล แต่จะช้ากว่าในเรื่องความเร็ว ซึ่งจังหวะจัดอยู่ในระดับกลาง และจะเน้นที่ความหนักของกีตาร์และเบสเป็นหลัก
พรรคแรงงานเกาหลี
พรรคแรงงานแห่งเกาหลี เป็นพรรคผู้ก่อตั้งและพรรคการเมืองที่ปกครองสาธารณรัฐประชาธิปไตยประชาชนเกาหลี พรรคแรงงานเป็นพรรครัฐบาลพรรคเดียวของเกาหลีเหนือ แม้มีอีกสองพรรคซึ่งประกอบเป็นแนวร่วมประชาธิปไตยเพื่อการกลับรวมปิตุภูมิ ก่อตั้งในปี พ.ศ. 2492 โดยการรวมพรรคแรงงานเกาหลีเหนือและพรรคแรงงานเกาหลีใต้ ความหมายของสัญลักษณ์นั้นแปลงมาจากสัญลักษณ์ของคอมมิวนิสต์แบบดั้งเดิม โดยมาเป็นในแบบของพรรคแรงงาน คือ ค้อน หมายถึง แรงงาน , พู่กัน หมายถึง ปัญญาชน และ เคียว หมายถึง ชาวนา
สยม รามสูต
นายสยม รามสูต อดีตสมาชิกสภาผู้แทนราษฎรจังหวัดเชียงใหม่ 2 สมัย ได้รับเลือกตั้งครั้งแรก ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 สังกัดพรรคกิจสังคม เขตเลือกตั้งที่ 3 จังหวัดเชียงใหม่ โดยลงสมัครคู่กับนายอำนวย ยศสุข
ต่อมาได้ย้ายไปร่วมงานกับพรรครวมไทย พร้อมกับเจริญ เชาว์ประยูร สมพงษ์ อมรวิวัฒน์ และมานะ แพรสกุล และได้รับเลือกตั้งเป็นสมัยที่ 2 ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ในปี พ.ศ. 2535 ได้เข้าร่วมงานกับพรรคสามัคคีธรรม ซึ่งนำโดย ณรงค์ วงศ์วรรณ และต่อมาเขาได้รับแต่งตั้งให้ดำรงตำแหน่งกรรมการบริหารพรรคเทิดไท ในปีเดียวกันซึ่งเป็นพรรคการเมืองที่เปลี่ยนชื่อมาจากพรรคสามัคคีธรรม
สยม รามสูต ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ในรัฐบาลพลเอก สุจินดา คราประยูร ในเดือนเมษายน พ.ศ. 2535
สยม รามสูต สมรสกับนางทองมาก ระวิวรรณ อดีต ส.ส.หนองคาย (บุตรสาวนายชื่น ระวิวรรณ อดีต ส.ส.หนองคาย 6 สมัย) มีบุตรคนหนึ่งคือ ทรงยศ รามสูต อดีต ส.ส.หนองคาย (สมรสกับนางสิรินทร รามสูต อดีตสมาชิกสภาผู้แทนราษฎรจังหวัดน่าน สังกัดพรรคเพื่อไทย)
รามสูต เป็นสกุลพระราชทาน รัชกาลที่ 6 ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน) กรมศุลการกร กระทรวงพระคลังมหาสมบัติ บิดา ปู่และทวด เป็นพระยารามรณรงค์สงครามฯ บิดาคือพระยารามฯ (อ้น) ปู่คือพระยารามฯ (เกิด) ทวดคือพระยารามฯ (นาค) เขียนเป็นอักษรโรมันว่า "Ra^masuta"
ที-อาราเจแปนทัวร์ 2013: เทรเชอร์ บ็อกซ์
ที-อาราเจแปนทัวร์ 2013: เทรเชอร์ บ็อกซ์ () เป็นเจแปนทัวร์คอนเสิร์ตครั้งที่สองของกลุ่มศิลปินหญิงจากเกาหลีใต้ ที-อารา ในการสนับสนุนของสตูดิโออัลบั้มครั้งที่สองของพวกเขาที่ญี่ปุ่น "เทรเชอร์ บ็อกซ์ 2013" จะเริ่มต้นขึ้นในวันที่ 4 กันยายน 2013 ที่ ฟุกุโอกะซันพาเลซ ประเทศญี่ปุ่น และปิดท้าย วันที่ 27 กันยายน 2013 ที่ นิปปงบุโดกัง ใน กรุงโตเกียว ประเทศญี่ปุ่น
โชว์หลัก
เดย์บายเดย์ (อีพี)
เดย์ บาย เดย์ เป็นมินิอัลบั้มลำดับที่ 4 ของเกิร์ลกรุปจากเกาหลีใต้ ที-อารา ซึ่งวางจำหน่ายเมื่อวันที่ 3 กรกฎาคม ค.ศ. 2012 โดย คอร์คอนเทนส์มีเดีย
เมื่อวันที่ 13 มิถุนายน 2012 คอร์คอนเทนส์มีเดีย ประกาศว่าจะปล่อย อีพี ใหม่ชื่อว่า "เดย์ บาย เดย์" มิวสิควีดีโอของเพลงนี้ถูกสร้างเป็นลักษณะภาพยนตร์ 2 ตอน ตอนแรกความยาว 15 นาที และตอนที่สองความยาว 8 นาที โดยมีเค้าโครงเรื่องมาจากภาพยนตร์ฮอลลีวู้ดเรื่อง "แมดแม็กซ์" ที่ว่าด้วยโลกในยุคดิสโทเปีย
ทรงยศ รามสูต
นายทรงยศ รามสูต (เกิด 20 ธันวาคม พ.ศ. 2503) เป็นอดีตสมาชิกสภาผู้แทนราษฎรจังหวัดหนองคาย ได้รับการเลือกตั้งเป็นสมาชิกสภาผู้แทนราษฎรครั้งแรกในปี พ.ศ. 2529 ในสังกัดพรรคชาติไทย ปัจจุบันสังกัดพรรคเพื่อไทย
ทรงยศ รามสูต เกิดเมื่อวันที่ 20 ธันวาคม พ.ศ. 2503 เป็นบุตรของนายสยม รามสูต อดีต ส.ส.เชียงใหม่ กับนางทองมาก ระวิวรรณ อดีต ส.ส.หนองคาย สมรสกับนางสิรินทร รามสูต (สกุลเดิม โลหะโชติ) บุตรของนายสมชาย โลหะโชติ อดีต ส.ส.น่าน มีบุตร 2 คน
ทรงยศ รามสูต สำเร็จการศึกษาจากโรงเรียนสาธิตมหาวิทยาลัยศรีนครินทรวิโรฒ ปทุมวัน และปริญญาตรีจากมหาวิทยาลัยรามคำแหง
ทรงยศ รามสูต เข้าสู่งานการเมืองตามมารดา และบิดา ซึ่งเป็นสมาชิกสภาผู้แทนราษฎรทั้งคู่ โดยเขาได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 สังกัดพรรคชาติไทย และได้รับเลือกตั้งอีกสมัยในปี พ.ศ. 2531 ต่อมาในการเลือกตั้ง เดือนมีนาคม พ.ศ. 2535 ได้รับเลือกตั้งอีกสมัยในสังกัดพรรคสามัคคีธรรม และต่อมาเขาได้รับแต่งตั้งให้ดำรงตำแหน่งกรรมการบริหารพรรคเทิดไท ในปีเดียวกันซึ่งเป็นพรรคการเมืองที่เปลี่ยนชื่อมาจากพรรคสามัคคีธรรม
ทรงยศ รามสูต ได้รับแต่งตั้งเป็นผู้ช่วยเลขานุการรัฐมนตรีว่าการกระทรวงมหาดไทย ในรัฐบาลพลเอก สุจินดา คราประยูร ในเดือนเมษายน พ.ศ. 2535 ก่อนหน้านั้นไม่นานบิดาของเขาได้รับแต่งตั้งเป็นผู้ช่วยเลขานุการรัฐมนตรีว่าการกระทรวงอุตสาหกรรม ในรัฐบาลดังกล่าวด้วย
รามสูต เป็นสกุลพระราชทาน รัชกาลที่ 6 ลำดับที่ 0693 พระราชทานให้แก่ขุนวรพัศดุ์บรรหาร (เลี่ยน) กรมศุลการกร กระทรวงพระคลังมหาสมบัติ บิดา ปู่และทวด เป็นพระยารามรณรงค์สงครามฯ บิดาคือพระยารามฯ (อ้น) ปู่คือพระยารามฯ (เกิด) ทวดคือพระยารามฯ (นาค) เขียนเป็นอักษรโรมันว่า "Ra^masuta"
ทรงยศ รามสูต ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
ความสัมพันธ์คิวบา–สหรัฐอเมริกา
คิวบาและสหรัฐอเมริกามีความสนใจอีกฝ่ายตั้งแต่ก่อนขบวนการเอกราชของทั้งสองเสียอีก สหรัฐอเมริกามีการเสนอแผนซื้อคิวบาจากจักรวรรดิสเปนหลายครั้ง เมื่ออิทธิพลของสเปนเสื่อมในแคริบเบียน สหรัฐอเมริกาค่อย ๆ ได้ฐานะภาวะครอบงำทางเศรษฐกิจและการเมืองเหนือคิวบา โดยมีการถือหุ้นลงทุนต่างประเทศส่วนใหญ่และการนำเข้าและส่งออกส่วนใหญ่ในกำมือ ตลอดจนมีอิทธิพลแข็งแรงต่อกิจการการเมืองของคิวบา
หลังการปฏิวัติคิวบาปี 2502 ความสัมพันธ์เสื่อมลงมากและมีลักษณะความตึงเครียดและการเผชิญหน้านับแต่นั้น สหรัฐอเมริกาไม่มีความสัมพันธ์ทางทูตอย่างเป็นทางการกับคิวบา และคงการห้ามสินค้าซึ่งทำให้บริษัทสหรัฐอเมริกาไม่สามารถทำธุรกิจกับคิวบาโดยชอบด้วยกฎหมาย การเป็นผู้แทนทางทูตของสหรัฐอเมริกาในคิวบาจัดการโดยส่วนผลประโยชน์สหรัฐอเมริกาในกรุงฮาวานา เช่นเดียวกับมีส่วนผลประโยชน์คิวบาในกรุงวอชิงตัน ดี.ซี. ซึ่งต่างเป็นส่วนหนึ่งอย่างเป็นทางการของสถานทูตสวิสเซอร์แลนด์ของสองประเทศ สหรัฐอเมริกากำหนดการห้ามสินค้าเพราะการโอนทรัพย์สินของบริษัทสหรัฐเป็นของรัฐระหว่างการปฏิวัติ และแถลงว่า จะยังคงไว้นานตราบที่รัฐบาลคิวบายังปฏิเสธมุ่งหน้าทำให้เป็นประชาธิปไตยและเคารพสิทธิมนุษยชนมากขึ้น ด้วยหวังเห็นการทำให้เป็นประชาธิปไตยและการนำทุนนิยมกลับมาใช้ประเภทซึ่งเกิดในยุโรปตะวันออกหลังการปฏิวัติ ค.ศ. 1989 ขณะเดียวกัน หลายองค์การ รวมทั้งสมัชชาใหญ่แห่งสหประชาชาติเกือบเป็นเอกฉันท์ เรียกร้องให้ "ยุติการห้ามสินค้าเศรษฐกิจ พาณิชย์และการเงินนานหลายทศวรรษต่อคิวบาของสหรัฐ"
วันที่ 17 ธันวาคม 2557 ประธานาธิบดีสหรัฐ บารัค โอบามา และประธานาธิบดีคิวบา ราอุล กัสโตร ประกาศการเริ่มกระบวนการปรับให้ความสัมพันธ์ระหว่างคิวบาและสหรัฐอเมริกาเป็นปกติ โดยมีการเจรจาลับในประเทศแคนาดาและนครรัฐวาติกัน เป็นเวลาหลายเดือนก่อนหน้า และด้วยความช่วยเหลือของสมเด็จพระสันตะปาปาฟรานซิส ความตกลงจะมีการยกเลิกการจำกัดการท่องเที่ยวของสหรัฐบางอย่าง การจำกัดเงินที่ส่งไปให้ลดลง และการตั้งสถานทูตสหรัฐในกรุงฮาวานา (ซึ่งถูกปิดตั้งแต่คิวบาไปฝักใฝ่สหภาพโซเวียตในปี 2504)
อักษรจีนพระนางบูเช็กเทียน
อักษรจีนพระนางบูเช็กเทียน (; ) เป็นอักษรจีนที่พระนางบูเช็กเทียน ซึ่งเป็นจักรพรรดินีพระองค์แรกและพระองค์เดียวในประวัติศาสตร์จีน ทรงมีพระราชดำริให้สร้างและปรับปรุงใหม่เพื่อแสดงถึงพระราชอำนาจของพระนาง โดยตัวอักษรเหล่านั้นพระนางมิได้เป็นผู้ประดิษฐ์ออกแบบด้วยพระองค์เอง หากแต่มีข้าราชบริพารคนหนึ่งชื่อ จงฉินเค่อ (; ) ซึ่งเป็นบุตรของญาติลูกพี่ลูกน้องของพระนางเป็นผู้ประดิษฐ์ขึ้นในเดือนธันวาคม ค.ศ. 689 จำนวนของตัวอักษรทั้งหมดไม่แน่ชัด ข้อมูลแต่ละแหล่งระบุจำนวนต่างกันเช่น 12, 17, 19, หรือ 30 ตัวอักษรเป็นต้น ตัวอักษรใหม่เหล่านี้ถูกบังคับใช้ในรัชกาลพระนางบูเช็กเทียน แต่ยุติลงเมื่อพระนางสวรรคตใน ค.ศ. 705
ตัวอักษรพระนางบูเช็กเทียนนั้น บางส่วนที่ยังใช้อยู่บ้างนั้นอนุรักษ์ใช้เฉพาะเขียนประวัติศาสตร์สมัยพระนางเท่านั้น และตัวอักษรบางตัวที่มีใช้ในยุคปัจจุบันบ้างในความหมายที่ต่างไป เช่นใช้ในภาษาคอมพิวเตอร์ยุคใหม่ หรือในภาษาเฉพาะเท่านั้น
ลักษณะของตัวอักษรแต่ละตัวเองก็มีรูปแบบที่อาจแตกต่างไปตามการใช้งานหรือในเอกสารชนิดต่าง ๆ กัน เช่นคำว่า จ้าว (จีน: 照; พินอิน: "zhào") ซึ่งเป็นพระนามของพระนางบูเช็กเทียนนั้น ถูกแทนด้วยตัวอักษรใหม่ คือ 瞾 แต่ในบางครั้งก็ถูกเขียนอย่างผิด ๆ ว่า 曌 ทั้งนี้เมื่อศึกษาในพจนานุกรมคังซี (Kangxi Dictionary) จึงพบคำอธิยว่าคำที่ถูกต้องควรเป็นคำที่เขียนด้วยอักษรที่ประกอบด้วย 目 ("ตา") 2 ตัวอักษรมากกว่าอักษรคำว่า 明 ("ส่องสว่าง โชติช่วง") เป็นต้น
ตัวอักษรจีนในสมัยพระนางบูเช็กเทียนมิได้มากจากการคิดประดิษฐ์อักษรใหม่จากเริ่มต้นทั้งหมด แต่มาจากการสร้างโดยประกอบหรือยืมตัวอักษรเดิมต่าง ๆ มารวมเข้าด้วยกัน ดังตัวอย่าง
เมื่อราชวงศ์โจวล่มสลายลงพร้อมการสิ้นพระชมน์ของพระนางบูเช็กเทียน จึงนำตัวอักษรแบบดั้งเดิมกลับมาใช้ใหม่อีกครั้ง และในที่สุดผู้คนก็ลืมวิธีการเขียนแบบใหม่นั้นไป คงเหลือตัวอักษรบางตัวที่ถูกนำมาใช้ในประเทศอื่นบ้าง
เกร็ดเกี่ยวกับรัชกาลจักรพรรดินีบูเช็กเทียนสามารถหาอ่านได้ในหนังสือ "คัมภีร์ถัง" (the Book of the Tang)
ตำแหน่งมเหสีแห่งราชวงศ์ถังของจีน
ตำแหน่งมเหสีแห่งราชวงศ์ถังของจีน (Imperial consorts of Tang China) ถูกจัดแบ่งออกเป็น 8 - 9 ขั้น (ไม่นับตำแหน่งสมเด็จพระจักรพรรดินี ซึ่งเป็นตำแหน่งของพระอัครมเหสี) ซึ่งจะถูกเรียกว่า "นางใน หรือเน่ยกวน" (อังกฤษ: inner officials; จีน: 內官; พินอิน: Nèi guān) ซึ่งเทียบได้กับคำว่า "ข้าราชการในราชสำนัก หรือเจ้าหน้าที่พระราชวัง หรือกงกวน" (อังกฤษ: palace officials; จีน: 宮官; พินอิน: Gōng guān) ในระบบข้าราชการ
ในปี ค.ศ. 662 มีการเปลี่ยนแปลงตำแหน่งใหม่เพื่อให้มีความเหมาะสมและปรับปรุงคุณภาพให้ดีขึ้น และในปี ค.ศ. 670 ได้ถูกเปลี่ยนกลับมาดังเดิมอีกครั้งโดยไม่มีเหตุผลระบุไว้อย่างเป็นทางการใด ๆ อย่างไรก็ตามนักวิชาการนักประวัติศาสตร์หลายคนคาดว่าเกิดจากการที่พระนางบูเช็กเทียนได้แนะนำสมเด็จพระจักรพรรดิไท่จง พระสวามี ให้ปรับเปลี่ยนในครั้งนี้
สำหรับตำแหน่งมเหสีในราชวงศ์ยุคหลัง ดูเพิ่มที่ Ranks of Imperial Consorts in China.
ปลาไบรคอน
ปลาไบรคอน หรือ ปลาเทราต์อเมริกาใต้ () เป็นสกุลของปลาน้ำจืดที่อยู่ในวงศ์ปลาคาราซิน (Characidae) จัดอยู่ในสกุล "Brycon"
มีขนาดยาวเต็มที่ 12–80 เซนติเมตร (4.7–31.5 นิ้ว) มีรูปร่างคล้ายกับปลาเทราต์ ซึ่งเป็นปลาต่างวงศ์และอันดับกัน และมิได้มีอะไรเกี่ยวข้องกัน แต่นับเป็นปลาจำพวกหนึ่งที่มีขนาดใหญ่ที่สุดของวงศ์ปลาคาราซิน เป็นปลาที่อาศัยอยู่รวมกันเป็นฝูง พบกระจายพันธุ์ตามแม่น้ำสายใหญ่ ๆ ในทวีปอเมริกาใต้ เช่น แม่น้ำแอมะซอน เป็นปลากินพืชเป็นอาหาร สามารถกินเมล็ดพืชที่หล่นลงน้ำในช่วงที่น้ำหลากหรือน้ำท่วมป่าได้ด้วย โดยสามารถกระโดดขึ้นงับจากผิวน้ำได้สูงถึง 4 เท่าของความยาวลำตัว
การเลือกตั้งทั่วไปในสหราชอาณาจักร พ.ศ. 2558
การเลือกตั้งทั่วไปในสหราชอาณาจักร พ.ศ. 2558 จัดเมื่อวันที่ 7 พฤษภาคม 2558 (โดยมีการออกเสียงลงคะแนนทางไปรษณีย์ตั้งแต่ปลายเดือนเมษายน) เพื่อเลือกตั้งรัฐสภาสหราชอาณาจักรที่ 56 ในการเลือกตั้งทั่วไปในสหราชอาณาจักร มีการออกเสียงลงคะแนนใน 650 เขตเลือกตั้งของสหราชอาณาจักรเพื่อเลือกตั้งสมาชิกรัฐสภาเข้าไปนั่งในสภาสามัญชนซึ่งเป็นสภาล่างของรัฐสภา หัวหน้าพรรคการเมืองหรือแนวร่วมพรรคการเมืองใหญ่สุดในสภาสามัญชนจะได้เป็นนายกรัฐมนตรี มีการเลือกตั้งท้องถิ่นในวันเดียวกันในประเทศอังกฤษส่วนใหญ่ ยกเว้นเขตมหานครลอนดอน
นายกรัฐมนตรีก่อนการเลือกตั้ง คือ เดวิด คาเมรอนแห่งพรรคอนุรักษนิยม ซึ่งปกครองนับแต่การเลือกตั้งปี 2553 ในรัฐบาลผสมกับพรรคเสรีประชาธิปไตย การหยั่งเสียงทำนายการแข่งขันคู่คี่เพื่อเป็นพรรคการเมืองใหญ่สุดระหว่างพรรคอนุรักษนิยมและพรรคแรงงานซึ่งมีเอ็ด มิลลิแบนด์ (Ed Miliband) เป็นหัวหน้าพรรค โดยนักหยั่งเสียงทั้งหมดทำนายอย่างมั่นใจว่าจะไม่มีพรรคการเมืองใดได้ครองเสียงข้างมากหรือเกิดสภาแขวน (hung parliament) แต่ผลการเลือกตั้งจบลงโดยพรรคอนุรักษนิยมได้สมาชิกสภาสามัญชนเพิ่มขึ้นและกลายเป็นพรรคการเมืองใหญ่สุดด้วยเสียงข้างมาก ทำให้คาเมรอนเป็นนายกรัฐมนตรีต่อโดยไม่ต้องอาศัยรัฐบาลผสม
พรรคชาติสกอตได้ที่นั่งอย่างสำคัญในสกอตแลนด์ โดยได้สมาชิกสภาเพิ่มขึ้นอีก 50 คน รวมเป็น 56 จาก 59 ที่นั่งในสกอตแลนด์ ทำให้พรรคฯ เป็นพรรคการเมืองใหญ่สุดอันดับสามในสภาสามัญชน พรรคเสรีประชาธิปไตยเสียที่นั่งกว่า 48 ที่นั่ง และทำให้สัดส่วนคะแนนเสียงของพรรคลดลงแตะระดับต่ำสุดนับแต่การเลือกตั้งทั่วไปเดือนกุมภาพันธ์ 2517
การรณรงค์หาเสียงทำให้พรรคเอกราชยูเคเป็นที่รู้จักมากขึ้น ซึ่งได้สัดส่วนคะแนนเสียงสูงสุดเป็นอันดับสาม (12.9%) แต่ได้สมาชิกสภาเพียงคนเดียว แม้มีคะแนนเสียงของประชาชนเพิ่มขึ้นสูงสุดในการเลือกตั้งครั้งนี้ คือ เพิ่มขึ้น 9.5%
หลังการเลือกตั้ง เอ็ด มิลลิแบนด์ประกาศลาออกจากหัวหน้าพรรคแรงงาน และนิก เคล็กก์ลาออกจากตำแหน่งหัวหน้าพรรคเสรีประชาธิปไตย นิเกล ฟาราจ ลาออกจากตำแหน่งหัวหน้าพรรคเอกราชยูเคหลังไม่สามารถชนะที่นั่งที่แทเน็ตเซาท์ แต่ถูกพรรคปฏิเสธ
ในการเลือกตั้งทั่วไปครั้งที่แล้ว ไม่มีพรรคการเมืองใดครองเสียงข้างมากในสภาสามัญชนเป็นครั้งแรกนับตั้งแต่การเลือกตั้งทั่วไปในเดือนกุมภาพันธ์ 2517 จึงเกิดรัฐบาลผสมครั้งแรกนับตั้งแต่สงครามโลกครั้งที่ 2 ระหว่างพรรคอนุรักษนิยมและพรรคเสรีประชาธิปไตย
สภาสามัญชนใช้ระบบเขตเพียงอย่างเดียวทั้ง 650 ที่นั่ง ผู้ที่มีคะแนนเสียงสูงสุดจะได้รับเลือกตั้งโดยไม่จำเป็นต้องได้เสียงข้างมาก แม้ว่าข้อตกลงการร่วมรัฐบาลระหว่างพรรคอนุรักษนิยมและพรรคเสรีประชาธิปไตย กำหนดให้ทำประชามติเพื่อเปลี่ยนรูปแบบการเลือกตั้งเป็นแบบ Alternative Vote(Instant-runoff voting) (แบบหาผู้ชนะเสียงข้างมาก)ในปีพ.ศ. 2554 แต่ผลการลงประชามติ ประชาชนปฏิเสธการเปลี่ยนรูปแบบการเลือกตั้งด้วยคะแนนเสียง 67.9% ต่อ 32.1%
ผลการเลือกตั้งทั้ง 650 เขตเป็นดังนี้
การเลือกตั้งสหพันธรัฐในออสเตรเลีย พ.ศ. 2556
การเลือกตั้งสหพันธรัฐในออสเตรเลีย พ.ศ. 2556 จัดขึ้นเมื่อวันที่ 7 กันยายน พ.ศ. 2556 ในการเลือกตั้งครั้งนี้พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 90 ที่นั่ง ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้นับตั้งแต่การเลือกตั้งปี พ.ศ. 2550 พรรคแรงงานได้รับที่นั่ง 55 ที่นั่ง พรรคกรีนได้รับที่นั่ง 1 ที่นั่ง ส่วนพรรคอื่นๆและผู้สมัครอิสระได้รับที่นั่ง 4 ที่นั่ง
ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.23%
ซิกซ์เซนส์
ซิกซ์เซนส์ () โดยความหมายทั่วไป คือ สัมผัสที่หก หมายถึง บุคคลที่มีประสาทสัมผัสพิเศษที่นอกเหนือไปจากประสาทสัมผัสทั้งห้า คือ ตา, หู, จมูก, ลิ้น และกาย โดยสามารถรับรู้หรือสัมผัสได้ถึงสิ่งเหนือธรรมชาติ เช่น ผี, วิญญาณ
หรืออาจจะหมายถึงบันเทิงคดีต่าง ๆ เช่น
แอฟเตอร์ไลฟ์ (เพลงอะเว็นจด์เซเวนโฟลด์)
"แอฟเตอร์ไลฟ์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เพลงนี้ได้ออกจำหน่ายเป็นซิงเกิลลำดับที่ 3 จากสตูดิโออัลบั้มชุดที่ 4 ของวง "อะเว็นจด์เซเวนโฟลด์" ตัวเพลงประกอบไปด้วยเครื่องดนตรีออร์เคสตรา และประพันธ์โดยมือกลองของวง เดอะเรฟ เพลงนี้ได้ถูกโหวตให้เป็นเพลงที่ดีที่สุดในอัลบั้มในหน้าแรกในเว็บไซต์ของอะเว็นจด์เซเวนโฟลด์ ซิงเกิลนี้ออกจำหน่ายในต้นปี พ.ศ. 2551
มิวสิกวิดีโอสำหรับเพลงนี้กำกับโดย เวย์น อิชแชม เพลงในเวอร์ชันอัลบั้ม จะมีส่วนของไวโอลินในช่วงอินโทรและหลังคอรัสครั้งที่ 2 แต่ทั้ง 2 ส่วนก็ได้ถูกตัดออกในวิดีโอ รวมถึงท่อนบริดจ์ของเพลง ที่มีเสียงร้องของเดอะเรฟ
มิวสิกวิดีโอออกเผยแพร่อย่างเป็นทางการเมื่อวันที่ 12 มีนาคม พ.ศ. 2551 โดยอะเว็นจด์เซเวนโฟลด์ และวอร์เนอร์บราเธอร์สเรเคิดส์ วิดีโอประกอบไปด้วยการแสดงดนตรีของวงบนเวทีเล็ก ๆ ในห้องสีขาวกับแสงสีดำ วิดีโอแสดงสิ่งต่าง ๆ ได้แก่ เอ็ม. แชโดวส์ กำลังวิ่งโดยไม่ได้สวมเสื้อ แซกกี เวนเจนซ์ กำลังเต้นรำกับผู้หญิงคนหนึ่ง ซินนิสเตอร์ เกตส์ กำลังถือหัวกะโหลกท่ามกลางเหล่าแสงเทียน เดอะเรฟกำลังนอนพร้อมกับแมงมุมบนหน้าของเขา และจอห์นนี คริสต์ กำลังปล่อยฝูงนกพิราบที่เขาอุ้มเอาไว้ให้บินออกไป
แซกกี เวนเจนซ์ ได้กล่าวไว้ในวิดีโอ "เมกกิงออฟ 'แอฟเตอร์ไลฟ์'" ว่าเพลงนี้มีเนื้อหาเกี่ยวกับผู้ชายคนหนึ่งที่เสียชีวิตก่อนเวลาและพบว่าตัวเองอยู่ในสวรรค์ เมื่อเข้ามาอยู่แล้ว เขาได้ตระหนักว่าเขามีสิ่งที่ต้องทำอีกหลายอย่างบนโลกมนุษย์ ทำให้เขาต้องกลับไปและทำให้มันเป็นจริง เป็นการหนีออกจากชีวิตหลังความตาย
เพลงทั้งหมดแต่งโดยอะเว็นจด์เซเวนโฟลด์
การเลือกตั้งสหพันธรัฐในออสเตรเลีย พ.ศ. 2553
การเลือกตั้งสหพันธรัฐในออสเตรเลีย พ.ศ. 2553 จัดขึ้นเมื่อวันที่ 21 สิงหาคม พ.ศ. 2553 ในการเลือกตั้งครั้งนี้พรรคแรงงาน ได้รับที่นั่ง 72 ที่นั่ง พันธมิตรระหว่างพรรคเสรีนิยม และพรรคชาติ ได้รับที่นั่งรวมกัน 72 ที่นั่ง พรรคกรีนได้รับที่นั่ง 1 ที่นั่งซึ่งเป็นครั้งแรกที่ได้รับเลือกตั้ง ส่วนพรรคอื่นๆและผู้สมัครอิสระได้รับที่นั่ง 5 ที่นั่ง อย่างไรก็ตามพรรครัฐบาลเดิมอย่างพรรคแรงงานที่มี 72 ที่นั่งซึ่งน้อยกว่ากึ่งหนึ่งของจำนวนที่นั่งในสภาผู้แทนราษฎร ทำให้เกิดปรากฏการณ์สภาชะงักงัน (Hung Parliament) ที่สภาผู้แทนราษฎรแห่งออสเตรเลียไม่สามารถมีรัฐบาลเสียงข้างมากได้เป็นครั้งแรกนับตั้งแต่ปี พ.ศ. 2483 ทำให้ต้องหาเสียงสนับสนุนเพื่อจัดตั้งรัฐบาล โดยพรรคแรงงานได้รับเสียงสนุนจากพรรคกรีนที่มี 1 ที่นั่ง และผู้สมัครอิสระอีก 3 ที่นั่ง ทำให้พรรคแรงงานสามารถจัดรัฐบาลเสียงข้างน้อยที่มีเสียงสนับสนุน 76 ที่นั่ง พรรคฝ่ายค้านและอื่นๆมี 74 ที่นั่ง
ผลการเลือกตั้งทั้ง 150 เขต และมีผู้ใช้สิทธิเลือกตั้ง 93.21%
การเลือกตั้งสหพันธรัฐในออสเตรเลีย พ.ศ. 2550
การเลือกตั้งสหพันธรัฐในออสเตรเลีย พ.ศ. 2550 จัดขึ้นเมื่อวันที่ 24 พฤศจิกายน พ.ศ. 2550 ในการเลือกตั้งครั้งนี้พรรคแรงงาน ได้รับที่นั่ง 83 ที่นั่ง พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 65 ที่นั่งซึ่งเป็นพรรครัฐบาลเดิมหลังจากชนะการเลือกตั้งมา 4 สมัยติดต่อกัน และเป็นครั้งที่ 2 ที่นายกรัฐมนตรีที่ดำรงตำแหน่งอยู่แพ้การเลือกตั้งในที่นั่งของตนเอง ส่วนผู้สมัครอิสระได้รับที่นั่ง 2 ที่นั่ง
ผลการเลือกตั้งทั้ง 150 เขต และผู้ใช้สิทธิเลือกตั้ง 94.76%
กีฬาแห่งชาติ ครั้งที่ 44
การแข่งขันกีฬาแห่งชาติครั้งที่ 44 หรือ "นครสวรรค์เกมส์" จัดขึ้นระหว่างวันที่ 11–21 ธันวาคม พ.ศ. 2558 โดยชิงชัยกัน 43 ชนิดกีฬา แต่ถูกยกเลิกพิธีเปิดซึ่งเดิมจะมีขึ้นในวันที่ 11 ธันวาคม เนื่องจากมีกิจกรรม Bike for dad ปั่นเพื่อพ่อ ทำให้ต้องเลื่อนพิธีเปิดมาวันที่ 12 ธันวาคมแทน
จังหวัดนครสวรรค์ ได้รับความอนุเคราะห์จากเทศบาลนครนครสวรรค์ ผันงบประมาณที่ไม่ต้องใช้ในการป้องกันอุทกภัยของจังหวัดในรอบ 3 ปี ที่น้ำไม่ท่วมตลาดปากน้ำโพ มาใช้ซ่อมแซมปรับปรุงสนามกีฬาต่างๆ เพื่อรองรับการเป็นเจ้าภาพในครั้งนี้ เป็นเงินประมาณ 99,000,000 บาท สำหรับเรื่องที่พักนักกีฬา ผู้ฝึกสอน และผู้ที่เกี่ยวข้องกว่า 14,000 คน จังหวัดได้เตรียมประสานงานขอใช้ค่ายจิรประวัติ จังหวัดทหารบกนครสวรรค์ มณฑลทหารบกที่ 31 จังหวัดนครสวรรค์ เพื่อใช้เป็นหมู่บ้านนักกีฬา ในบางชนิดกีฬา
เมื่อวันที่ 18 ธันวาคม พ.ศ. 2557 นายมนตรี ไชยพันธุ์ รักษาการแทนผู้ว่าการกีฬาแห่งประเทศไทย เป็นประธานแถลงข่าวความพร้อมการแข่งขันกีฬาแห่งชาติครั้งที่ 44 “นครสวรรค์เกมส์” พร้อมด้วย นายธงชัย ลืออดุลย์ ผู้ว่าราชการจังหวัดนครราชสีมา และ นายระพี ผ่องบุพกิจ ผู้ว่าราชการจังหวัดนครสวรรค์ ร่วมด้วย ดร.ภิญโญ นิโรจน์ นายกสมาคมกีฬาจังหวัดนครสวรรค์ พร้อมรองผู้ว่าราชการจังหวัด หัวหน้าส่วนราชการ ที่ห้องแกรนด์บอลรูม โรงแรมราชพฤกษ์ จังหวัดนครราชสีมา
ประกอบกันขึ้นเป็นภาพของคน นักกีฬาที่กำลังเคลื่อนไหวในทุกกีฬา ภาพสัญลักษณ์ ได้สื่อความหมาย แสดงใบหน้าของ “เอ็งกอพะบู๊” ซึ่งเป็นหนึ่งในตำนานของคนชาวไทยเชื้อสายจีนที่ยังมีการสืบต่อเรื่องราว ในงานประเพณีตรุษจีนของชาวปากน้ำโพ โดยเอ็งกอพะบู๊ จะเป็นตัวแทนของความความมีพลัง มีคุณธรรม มีความสามัคคีกันดุจพี่น้อง ดังเช่นการแข่งขันกีฬาแห่งชาติที่ปากน้ำโพในครั้งนี้
สำหรับสัญลักษณ์ในการแข่งขันกีฬาแห่งชาติครั้งนี้ มีความหมาย ดังนี้
"เสี่ยวหลง" มาสคอตประจำการแข่งขันกีฬาแห่งชาติ ครั้งที่ 44 "นครสวรรค์เกมส์"
เสี่ยวหลง (小龙 : xiaolong) เป็นมาสคอตประจำการแข่งขัน ความหมายคือ มังกรจีนหรือ หลง
มังกรได้รับการยกย่องว่า เป็นผู้สร้างกฎแห่งความใจบุญ และเป็นสิ่งที่เสริมสร้างความมั่นใจ แสดงถึงพลังอำนาจและคุณงามความดี ความองอาจกล้าหาญ ความเป็นวีรบุรุษและความอุตสาหะพยายาม ความมีคุณธรรมอันสูงส่งและยิ่งใหญ่ดุจดั่งเทพเจ้า มังกรจีนนั้นไม่ยอมแพ้ต่ออุปสรรคขวากหนามใด ๆ จนกว่าจะทำในสิ่งที่ต้องการได้สำเร็จ มีความขยันขันแข็ง เด็ดขาด เฉลียวฉลาด มองโลกในแง่ดี และมีความทะเยอทะยาน มีลักษณะสวยงาม เป็นมิตร และมีความเฉลียวฉลาดการแข่งขันกีฬาแห่งชาติ ครั้งที่ 44 จัดแข่งขันทั้งสิ้น 43 ชนิดกีฬา ประกอบด้วย 42 กีฬาหลัก และ 1 กีฬาสาธิต ได้แก่
การเลือกตั้งสหพันธรัฐในออสเตรเลีย พ.ศ. 2547
การเลือกตั้งสหพันธรัฐในออสเตรเลีย พ.ศ. 2547 จัดขึ้นเมื่อวันที่ 9 ตุลาคม พ.ศ. 2547 ในการเลือกตั้งครั้งนี้พันธมิตรระหว่างพรรคเสรีนิยมและพรรคชาติ ได้รับที่นั่งรวมกัน 87 ที่นั่ง(พรรคเสรีนิยม 74 ที่นั่ง พรรคชาติ 12 ที่นั่ง พรรคเสรีนิยมชนบท 1 ที่นั่ง) ซึ่งมากกว่ากึ่งหนึ่งของจำนวนที่นั่งในสภาผู้แทนราษฎร ทำให้สามารถจะจัดตั้งรัฐบาลเสียงข้างมากได้เป็นสมัยที่ 4 ติดต่อกันนับตั้งแต่การเลือกตั้งในปี พ.ศ. 2539 พรรคแรงงานได้รับที่นั่ง 60 ที่นั่ง ส่วนผู้สมัครอิสระได้รับที่นั่ง 3 ที่นั่ง
ผลการเลือกตั้งทั้ง 150 เขต และผู้ใช้สิทธิเลือกตั้ง 94.69%
สกรีม (เพลงอะเว็นจด์เซเวนโฟลด์)
"สกรีม" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลที่ 5 และเป็นซิงเกิลสุดท้ายจากสตูดิโออัลบั้มชุดที่ 4 ของวง "อะเว็นจด์เซเวนโฟลด์" เพลงนี้ได้ติดอันดับที่ 9 ในชาร์ตฮอตเมนสตรีมร็อกแทร็กของสหรัฐอเมริกา และอันดับที่ 26 ในชาร์ตเพลงอัลเทอร์เนทีฟของสหรัฐอเมริกา เป็นซิงเกิลที่ 2 ใน 5 ซิงเกิลของอะเว็นจด์เซเวนโฟลด์ ที่ประพันธ์โดย เอ็ม. แชโดวส์ และยังเป็นซิงเกิลสุดท้ายที่มี เดอะเรฟ ในส่วนของกลอง
คริทิคัลอักเคลม
"คริทิคัลอักเคลม" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลแรกจากสตูดิโออัลบั้มชุดที่ 4 ของวง "อะเว็นจด์เซเวนโฟลด์" อะเว็นจด์เซเวนโฟลด์ได้โพสต์ทีเซอร์ของเพลงความยาว 2 นาที และ 15 วินาที ลงในมายสเปซของวง ก่อนที่จะถึงวันออกจำหน่ายในไอทูนส์ แต่ในวันที่ 20 สิงหาคม พ.ศ. 2550 อะเว็นจด์เซเวนโฟลด์ได้อัปโหลดเพลงเต็มในมายสเปซ ต่อมาเพลงเต็มก็ได้ออกจำหน่ายในไอทูนส์ วันที่ 28 สิงหาคม พ.ศ. 2550
เพลง "คริทิคัลอักเคลม" เป็นเพลงลำดับแรกในอัลบั้ม "อะเว็นจด์เซเวนโฟลด์" ซึ่งจะเริ่มต้นอินโทรด้วยเสียงออร์แกนยาว 22 วินาที ตามด้วยการเปิดตัวของเพลงอย่างสง่างาม ผสมกลมกลืนด้วยกีตาร์โซโล ในท่อนคอรัสของเพลง เดอะเรฟ เป็นคนให้เสียงร้องนำ ตลอดจนเสียงร้องประสานเบื้องหลังและแผดเสียงในท่อนอื่น ๆ หลังจากการจากไปของเดอะเรฟเมื่อปี พ.ศ. 2552 การแสดงสดของเพลงนี้ก็ยังคงมีเสียงร้องของเขา โดยการเปิดเสียงร้องให้ได้ยินผ่านลำโพง ซึ่งเป็นวิธีการน้อมรำลึกของวงถึงเดอะเรฟ
จังหวัดฟู้เถาะ
ฟู้เถาะ () เป็นจังหวัดที่ตั้งอยู่ในภาคตะวันออกเฉียงเหนือของประเทศเวียดนาม เมืองหลักของจังหวัดคือเหวียตจี่ ซึ่งตั้งอยู่ห่างจากฮานอยเป็นระยะทาง 80 กิโลเมตร (50 ไมล์) และห่างจากท่าอากาศยานนานาชาติโหน่ยบ่าย 50 กิโลเมตร (31 ไมล์) จังหวัดครอบคลุมพื้นที่ทั้งหมด 3,528.1 ตารางกิโลเมตร และในปี ค.ศ. 2008 มีประชากรประมาณ 1,364,700 คน
จังหวัดเอียนบ๊าย
เอียนบ๊าย () เป็นจังหวัดที่มีพื้นฐานอยู่บนการเกษตร ตั้งอยู่ในภูมิภาคเต็ยบั๊กหรือภาคตะวันตกเฉียงเหนือ ทางภาคเหนือตอนกลางของประเทศเวียดนาม มีพรมแดนร่วมกับ 6 จังหวัด ได้แก่ จังหวัดห่าซาง, จังหวัดหล่าวกาย, จังหวัดลายเจิว, จังหวัดเซินลา, จังหวัดฟู้เถาะ และจังหวัดเตวียนกวาง จังหวัดครอบคลุมพื้นที่ทั้งหมด 6,899.5 ตารางกิโลเมตร และมีประชากรประมาณ 750,200 คนในปี ค.ศ. 2008
ชื่อของจังหวัดมาจากวงศัพท์จีน-เวียดนาม โดยเขียนเป็นอักขระว่า 安沛
อันโฮลีคอนเฟสชันส์
"อันโฮลีคอนเฟสชันส์" () เป็นเพลงของ อะเว็นจด์เซเวนโฟลด์ จากสตูดิโออัลบั้มชุดที่ 2 ของวง "เวกกิงเดอะฟอลเลน" เป็นซิงเกิลสุดท้ายที่มีการแผดเสียงคำรามของ เอ็ม. แชโดวส์ ก่อนที่จะเปลี่ยนไปเป็นเสียงร้องปกติในอัลบั้มชุดต่อมา "ซิตีออฟอีวิล"
เพลงนี้ได้แสดงสดครั้งแรกเมื่อวันที่ 21 มกราคม พ.ศ. 2547 และยังคงเป็นเพลงหลักในการแสดงสดในหลาย ๆ ครั้งของวง แม้ว่าจะมีเพียงไม่กี่ครั้งที่ไม่มีเพลงนี้ในการแสดง โดยในเดือนพฤศจิกายน พ.ศ. 2556 เพลงนี้ได้แสดงไปแล้ว 544 ครั้ง ทำให้เป็นเพลงของอะเว็นจด์เซเวนโฟลด์ที่เล่นในการแสดงสดบ่อยครั้งที่สุด
โฮปเลสเรเคิดส์
โฮปเลสเรเคิดส์ () เป็นค่ายเพลงอิสระแห่งหนึ่ง ตั้งอยู่ในเมืองแวนนายส์ ลอสแอนเจลิส รัฐแคลิฟอร์เนีย ค่ายเพลงนี้เริ่มต้นขึ้นในปี พ.ศ. 2536 โดย ลุยส์ โพเซน (Louis Posen) ศิลปินในสังกัดโฮปเลสเป็นศิลปินในแนว พังก์ร็อก, ป็อปพังก์, โพสต์-ฮาร์ดคอร์ และอัลเทอร์เนทีฟร็อก แต่มีบางครั้งก็ได้รวมแนวอื่นด้วย เช่น เฮฟวีเมทัล และได้มีศิลปินที่เป็นที่รู้จักกันดีอยู่สังกัดค่ายนี้ด้วย เช่น อะเว็นจด์เซเวนโฟลด์, ออลไทม์โลว์, เดอะยูสด์ เป็นต้น
กองทัพปฏิวัติโซมี
กองทัพปฏิวัติโซมี (The Zomi Revolutionary Army) ก่อตั้งเมื่อ พ.ศ. 2536 ที่พะเปียน รัฐกะฉิ่น ประเทศพม่า เป็นองค์กรติดอาวุธขององค์กรปฏิวัติโซมี ปู เค กุยเต ผู้นำชาวโซมีจากเทือกเขามิกิรแห่งอัสสัมเป็นประธานผู้ก่อตั้งขององค์กร
กองทัพนี้เป็นกลุ่มต่อต้านที่ประกาศปกป้องชาวโซมีและรวมชาวโซมีในพม่า (รัฐฉิ่น) บังกลาเทศ (เทือกเขาจิตตะกอง) และอินเดียตะวันออกเฉียงเหนือ (มณีปุระและไมโซรัม) เป้าหมายเพื่อรวมชาวโซมีทั้งหมดให้อยู่ภายใต้การปกครองของรัฐบาลเดียวเรียกโซกัมหมายถึงแผ่นดินของโซมี ในสหภาพอินเดีย
พื้นที่ปฏิบัติการอยู่ในรัฐมณีปุระ โดยเฉพาะบริเวณที่ใกล้พม่า เคยเคลื่อนไหวในพื้นที่รอยต่อระหว่างมณีปุระกับไมโซรัม กองทัพมีรายได้จากค่าคุ้มครองที่ได้จากประชาชนในเขตที่มีอิทธิพล 
ในวันที่ 9 มิถุนายน พ.ศ. 2548 กองทัพได้ทำลายรถบรรทุกที่บรรทุกของแนวร่วมปฏิวัติโซมี ทำให้มีทหารเสียชีวิต 3 คน บาดเจ็บ 1 คน วันที่ 20 กันยายน พ.ศ. 2548 กองทัพโจมตีแนวร่วมปฏิวัติโซมีมีทหารถูกฆ่า 6 คน ฝ่ายกองทัพบาดเจ็บ 1 คน 20 สิงหาคม พ.ศ. 2549 ทหารของกองทัพอินเดียฆ่าพลเรือน 2 คน และมีผู้บาดเจ็บอีก 4 คน ในพื้นที่เคลื่อนไหวของกองทัพ 15 มกราคม พ.ศ. 2553 ทหารของกองทัพเสียชีวิต 2 คนในการปะทะกับแนวร่วมประชาชนปฏิวัติซึ่งเป็นกองกำลังติดอาวุธของกองทัพปลดปล่อยประชาชนที่อยู่ภายในรัฐมณีปุระ
ภาษาซิยิน
ภาษาซิยิน (Siyin language) มีผู้พูดในพม่าทั้งสิ้น 10,000 คน ใน พ.ศ. 2534 ในบริเวณเทือกเขาฉิ่น จัดอยู่ในตระกูลภาษาจีน-ทิเบต ภาษากลุ่มทิเบต-พม่า สาขากูกี-ฉิ่น-นาคา สาขาย่อยกูกี-ฉิ่น เรียงประโยคแบบประธาน-กรรม-กริยา มีการแปลไบเบิลเป็นภาษานี้ใน พ.ศ. 2547
Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ออลโมสต์อีซี
"ออลโมสต์อีซี" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 2 และเป็นเพลงลำดับที่ 2 จากสตูดิโออัลบั้มชุดที่ 4 ของวง "อะเว็นจด์เซเวนโฟลด์" ออกจำหน่ายอย่างเป็นทางการเมื่อวันที่ 18 กันยายน พ.ศ. 2550 ผ่านเว็บไซต์ดาวน์โหลดเพลงออนไลน์ เช่น ไอทูนส์, ยูอาร์จีอี
เพลงนี้ประพันธ์โดยมือกลองของวง เดอะเรฟ เป็นเพลงที่สมาชิกทั้งวงได้ให้เสียงร้องประสานกันในเพลงพร้อมกันทุกคน โดยเฉพาะในท่อนคอรัสครั้งที่ 2 นอกจากนี้ เพลงนี้ได้รวมอยู่ในอัลบั้มประกอบภาพยนตร์ "ทรานส์ฟอร์มเมอร์ส อภิมหาสงครามแค้น" เดิมได้กำหนดให้ออกในอัลบั้มประกอบภาพยนตร์ "ทรานส์ฟอร์มเมอร์ส 1" ในปี พ.ศ. 2550 แต่เพลงยังไม่เสร็จสมบูรณ์ในเวลานั้น ทำให้เลื่อนมาอยู่ในอัลบั้มภาคต่อมา
เพลงทั้งหมดแต่งโดยอะเว็นจด์เซเวนโฟลด์
หมายเหตุ: เพลง "ออลโมสต์อีซี" ทั้งสองเวอร์ชันเป็นเวอร์ชันอัลบั้มเหมือนกัน (ยกเว้นเวอร์ชันแสดงสด) เพียงแต่ในซิงเกิลสหราชอาณาจักร เพลงมีความยาวมากกว่าซิงเกิลโปรโมตสหราชอาณาจักร โดยจะมีเสียงเงียบในตอนจบของเพลงเพิ่มขึ้นมาอีก 1 วินาที
เบรีด์อะไลฟ์ (เพลงอะเว็นจด์เซเวนโฟลด์)
"เบรีด์อะไลฟ์" () เป็นเพลงของวงดนตรีเฮฟวีเมทัลชาวอเมริกัน อะเว็นจด์เซเวนโฟลด์ เป็นซิงเกิลลำดับที่ 4 และเป็นซิงเกิลสุดท้ายจากสตูดิโออัลบั้มชุดที่ 5 ของวง "ไนต์แมร์"
ในเดือนกันยายน พ.ศ. 2554 อะเว็นจด์เซเวนโฟลด์ประกาศว่ามีแผนจะทำมิวสิกวิดีโอสำหรับซิงเกิลนี้ วงพยายามที่จะเรียกตัว ร็อบ ซอมบี ที่จะมากำกับงานมิวสิกวิดีโอ แต่เขาได้ปฏิเสธเนื่องจากกำลังมุ่งเน้นไปยังงานอื่น ๆ ทำให้วงไม่มีประกาศใด ๆ เกี่ยวกับการทำมิวสิกวิดีโอและได้ยกเลิกไป
ซิงเกิลออกจำหน่ายในวันที่ 20 กันยายน พ.ศ. 2554 โดยวิดีโอเนื้อเพลงได้ออกมาก่อนหน้านี้เรียบร้อยแล้วเมื่อวันที่ 17 กรกฎาคม พ.ศ. 2553 ในช่องอย่างเป็นทางการของอะเว็นจด์เซเวนโฟลด์ในยูทูบ วิดีโอเนื้อเพลงนี้มีการเข้าชมถึง 1.8 ล้านครั้งในวันที่ 7 มิถุนายน พ.ศ. 2556 และได้มีทัวร์ที่ชื่อ "เบรีด์อะไลฟ์ทัวร์" ซึ่งเป็นทัวร์โปรโมตให้กับอัลบั้ม "ไนต์แมร์" ได้นำชื่อมาจากเพลงนี้อีกด้วย
ในปี พ.ศ. 2557 เวอร์ชันเดโมของเพลงนี้ได้ถูกปล่อยออกมา โดยเวอร์ชันนี้มี เดอะเรฟ เป็นนักร้องนำ และมีเนื้อเพลงที่แตกต่างจากเวอร์ชันปกติ เวอร์ชันนี้คาดว่าอาจจะประพันธ์โดย เดะเรฟ เพียงผู้เดียว ต่อมา เอ็ม. แชโดวส์ ได้ประพันธ์จนเสร็จสมบูรณ์สำหรับอัลบั้ม "ไนต์แมร์"
การประท้วงที่มหาวิทยาลัยย่างกุ้ง พ.ศ. 2505
การประท้วงที่มหาวิทยาลัยย่างกุ้ง พ.ศ. 2505 (1962 Rangoon University Protests) เป็นลำดับของเหตุการณ์ที่มีการเดินขบวนและประท้วงกฏของมหาวิทยาลัยที่ไม่เป็นธรรมในย่างกุ้ง ประเทศพม่า รัฐบาลทหารได้สลายการชุมนุม ทำให้มีนักศึกษาถูกยิงเสียชีวิต และอาคารสหภาพนักศึกษาของมหาวิทยาลัยย่างกุ้งถูกระเบิด
ในวันที่ 2 มีนาคม พ.ศ. 2505 กองทัพนำโดยนายพลเน วินได้ก่อรัฐประหารและเข้ายึดอำนาจการปกครองในพม่า จัดตั้งสภาปฏิวัติสหภาพขึ้น ต่อมาในเดือนพฤษภาคม พ.ศ. 2505 มีนักศึกษาถูกขับออกจากหอพักเพราะไม่เชื่อฟังผู้คุมหอพัก ในวันที่ 9 พฤษภาคม นักศึกษาถูกจับกุมจากการไปประท้วงที่สถานทูตดัตช์ ในวันที่ 11 พฤษภาคม อธิการบดีของมหาวิทยาลัยย่างกุ้งลาออกเพราะแรงกดดันจากสภาปฏิวัติสหภาพและแต่งตั้งอู การ์ อดีตรัฐมนตรีว่าการกระทรวงศึกษาธิการมาดำรงตำแหน่งแทน ในวันที่ 17 พฤษภาคม ได้มีการเปลี่ยนสภาวิทยาลัยเพื่อให้อยู่ภายใต้การควบคุมของรัฐบาล ในวันที่ 18 มิถุนายน ได้ประกาศกฏที่ไม่ยุติธรรม เช่น นักศึกษาต้องอยู่หอพักทุกคืน ต้องอยู่ในห้องหลัง 21.00 น. ในวันที่ 6 กรกฎาคม สภาปฏิวัติได้เปลี่ยนสภามหาวิทยาลัยและคณะกรรมการหอพัก
ในวันที่ 7 กรกฎาคม พ.ศ. 2505 นักศึกษาได้จัดการประท้วงต่อต้านความอยุติธรรมของของสภาปฏิวัติ ในอาคารสหภาพนักศึกษามหาวิทยาลัยย่างกุ้ง กองทัพได้ตอบสนองโดยการจับกุมผู้นำนักศึกษา นักศึกษาออกมายืนนอกอาคาร ตะโกนคำขวัญ และเข้ายึดวิทยาเขต กองทัพได้เข้าล้อมมหาวิทยาลัยและโยนแก๊สน้ำตาเข้าใส่ฝูงชน
ในตอนเย็นเวลาประมาณ 17.30 น. รถบรรทุกทหาร 2 คัน ได้มาถึงและยิงปืนไรเฟิลเข้าใส่ฝูงชน โดยยิง 3 นาที สลับกับการพัก 2 นาที ในเวลานั้น อองจีและตินเปเป็นเจ้าหน้าที่ระดับสูง และเส่ง วินเป็นผู้บัญชาการภาคสนาม ไม่มีหลักฐานว่าใครเป็นคนสั่งยิง หลังจากนั้นไม่นาน เน วินได้กล่าวสุนทรพจน์ทางวิทยุ สรุปสถานการณ์ กองทัพประกาศว่านักศึกษาเสียชีวิต 17 คน อาคารสหภาพนักศึกษาถูกระเบิดทิ้งเมื่อ 6.00 น.ของวันที่ 8 กรกฎาคม พ.ศ. 2505 เหลือเพียงอนุสาวรีย์ของโบ อ่อง จอเพียงอย่างเดียวท่ามกลางเศษซาก
ใน พ.ศ. 2531 หรืออีก 26 ปีต่อมา เน วินได้ปฏิเสธความเกี่ยวข้องในการระเบิดอาคารสหภาพนักศึกษาโดบกล่าวว่าเป็นผลงานของอองจี
เอชพีทัชแพด
เอชพีทัชแพด เป็นคอมพิวเตอร์แท็บเล็ต ที่ได้รับการพัฒนาและออกแบบโดย Hewlett-Packard เอชพีทัชแพดที่เปิดตัวในวันที่ 1 กรกฎาคม 2011 ในสหรัฐอเมริกา ,วันที่ 15 กรกฎาคมในแคนาดา, สหราชอาณาจักร, ฝรั่งเศส, เยอรมนี และวันที่ 15 สิงหาคมในออสเตรเลีย
เอชพีทัชแพดได้ประกาศเปิดตัวเมื่อวันที่ 9 กุมภาพันธ์ 2011 ในงาน HP webOS "Think Beyond" จัดขึ้นที่ฟอร์ทเมสันเซ็นเตอร์ในซานฟรานซิสโกพร้อมกับ HP Veer และ HP Pre 3 
ในวันที่ 18 สิงหาคม 2011 เป็นเวลา 49 วันหลังจากที่ทัชแพดเปิดตัวในประเทศสหรัฐอเมริกา Hewlett-Packard ประกาศว่าจะยุติการผลิตอุปกรณ์ฮาร์ดแวร์ที่ใช้ webOS ทั้งหมด ซึ่งทัชแพดที่เหลือได้ลดราคาและขายออกไปอย่างรวดเร็ว
เอชพีทัชแพดเป็นแท็บเล็ตหน้าจอสัมผัสซึ่งทำงานต้วยระบบปฏิบัติการ HP webOS เพรียบพร้อมด้วยคุณสมบัติที่โดดเด่นมากมาย ซึ่งทัชแพดใช้การควบคุมแบบการ์ดมัลติทาสกิ้งที่พบในโทรศัพท์ Palm Pre ด้านหน้าเอชพีทัชแพดมีกล้องเว็บแคมที่ช่วยให้วิดีโอแชทได้สะดวกขึ้นและมีปุ่ม Home backlit ที่ด้านล่าง เอชพีทัชแพดยังมีฟังก์ชันการสั่นสะเทือนเมื่อมีการแจ้งเตือนเข้ามา เอชพีทัชแพดมาพร้อมกับหน่วยประมวลผล Qualcomm Snapdragon และหน่วยความจำ 1 GB ฟังก์ชัน "Touch to Share" ช่วยให้แบ่งปันข้อมูลโดยการสัมผัสกับเซ็นเซอร์ของทัชแพด ทัชแพดสามารถรับสายและข้อความที่ส่งได้ โดยใช้รายชื่อผู้ติดต่อร่วมกันกับ Palm เช่นเดียวกับการโทรและรับสายผ่านทางแอปพลิเคชัน Skype
หน้าจอเอชพีทัชแพดมีความกว้าง 9.7 นิ้วความละเอียด 1024 × 768 พิกเซล หน้าจอสัมผัส Gorilla Glass multitouch capacitive สามารถสัมผัสด้วยนิ้วหรือสไตลัส ซึ่งต้องซื้อแยกต่างหาก แป้นพิมพ์ของทัชแพดสามารถกำหนดขนาดให้เป็นหนึ่งในสี่ของขนาดที่ตั้งไว้ รูปแบบคีย์บอร์ดเป็นรูปแบบ QWERTY ซึ่งมีแถวด้านบนเป็นตัวเลข 
ทัชแพดมีสามปุ่มอยู่ทางด้านข้าง คือ ปุ่มด้านบนขวาสำหรับ sleep/wake ปุ่ม home สำหรับเปิดมัลติทาสกิ้งหรือ app launcher และปุ่มปรับระดับเสียงด้านข้างของตัวเครื่อง เมื่อกดปุ่มพาวเวอร์และปุ่ม homr พร้อมกันเพื่อถ่ายภาพหน้าจอ ทัชแพดมีลำโพงสเตอริโอภายในและ Beats Audio
เอชพีทัชแพดใช้ชิปเซ็ต Atheros AR6003 ที่รองรับ dual-band 2.4 GHz และ 5 GHz Wi-Fi 802.11a / b / g / n และ บลูทูธ 2.1 + EDR กับ A2DP บลูทูธ สเตอริโอ เอชพีทัชแพดสามารถแบ่งปัน URL, สายเรียกเข้า, และข้อความกับโทรศัพท์ที่ใช้ webOS ผ่านการจับคู่บลูทูธ ซึ่งการจับคู่กับสมาร์ทโฟนที่ไม่ใช้ webOS ถูกเปิดใช้งานโดยการปรับปรุงซอฟแวร์เป็น 3.0.4
ทัชแพดสามารถชาร์จไฟ 6000 หรือ 6300 mAh แบตเตอรี่ลิเธียมไอออน 3.7 V สามารถชาร์จไฟผ่านช่องต่อ MicroUSB หรืออุปกรณ์เสริมไร้สายอย่าง Touchstone charger เมื่อมีการใช้ Touchstone charger ทัชแพดจะเข้าสู่โหมดที่เรียกว่า Exhibition Mode ซึ่งจะแสดงข้อมูลอย่างง่ายเช่น นาฬิกา ตารางเวลาหรือสื่อ แบตเตอรี่จะอยู่ที่ประมาณเก้าชั่วโมง
ตุ๊กแกหางใบไม้ซาตานิค
ตุ๊กแกหางใบไม้ซาตานิค (; ) สัตว์เลื้อยคลานชนิดหนึ่งจำพวกตุ๊กแก จัดเป็นตุ๊กแกหางใบไม้ชนิดหนึ่ง
ตุ๊กแกหางใบไม้ซาตานิค พบกระจายพันธุ์เฉพาะบนเกาะมาดากัสการ์เท่านั้น เป็นตุ๊กแกที่มีลักษณะพิเศษ คือ สามารถพรางตัวให้เข้ากับสภาพแวดล้อมได้อย่างดีเยี่ยม มีร่างกายที่บิดงอ ผิวหนังที่มีเส้นเลือดโปดปูน และส่วนหางที่แบนราบแลดูคล้ายใบไม้แห้งอย่างมาก ทำให้สามารถพรางตัวเป็นใบไม้แห้งได้อย่างแนบเนียน ผิวหนังมีหลายสีด้วยกัน เช่น สีเขียวมะกอก หรือสีน้ำตาลมีจุดดำกระจายอยู่ตามตัว ขนาดโตเต็มที่มีความยาวประมาณ 10-13 นิ้ว มีดวงตากลมใหญ่ไร้เปลือกตา โดยจะมีเพียงเยื่อใส ๆ ห่อหุ้มป้องกันดวงตาเท่านั้น ดวงตาสีน้ำตาลอมชมพู มีจุดสีแดงตรงกลาง
ตุ๊กแกหางใบไม้ซาตานิค เป็นสัตว์หากินในเวลากลางคืน โดยพฤติกรรมจะซุ่มอยู่นิ่ง ๆ เกาะอยู่ตามต้นไม้หรือใบไม้หรือมอสในพื้นที่ป่าดิบชื้นทางภาคตะวันออกของเกาะมาดากัสการ์ กินแมลง และแมงหลายชนิดเป็นอาหาร ในตัวที่มีขนาดลำตัวใหญ่อาจกินสัตว์ที่มีขนาดใหญ่เช่น หนู หรือนกขนาดเล็กได้ด้วย
จำแนกเพศได้โดยการพิจารณาจากสีผิว ตัวเมียจะมีลำตัวสีเทา ขณะที่ตัวผู้จะเป็นสีน้ำตาลแกมเหลือง และมีปุ่มสองปุ่มคล้ายไข่บริเวณโคนหาง
ตุ๊กแกหางใบไม้ซาตานิค นิยมเลี้ยงกันเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์แปลก โดยทำการเลี้ยงในตู้กระจกและปรับสภาพแวดล้อมเลียนแบบธรรมชาติเช่นเดียวกับสัตว์เลื้อยคลานลักษณะคล้ายกัน จัดเป็นตุ๊กแกที่เลี้ยงง่าย ไม่มีพฤติกรรมที่ก้าวร้าว ผู้เลี้ยงสามารถป้อนอาหารให้กินด้วยมือได้ และสามารถแพร่ขยายพันธุ์ได้ในที่เลี้ยง โดยไข่ใช้เวลาฟักประมาณ 30 วัน และนานที่สุด คือ 90-120 วัน โดยสถานที่แรกที่สามารถเพาะขยายพันธุ์ได้ คือ สวนสัตว์ซานดิเอโก
ด้วยความแปลกทางรูปร่างตลอดจนพฤติกรรม ทำให้ตุ๊กแกหางใบไม้ซาตานิคได้กลายเป็นอินเทอร์เน็ตมีม โดยถูกตั้งข้อสังเกตว่ามีลักษณะคล้ายกับมังกร ซึ่งเป็นสัตว์ในจินตนาการไม่มีอยู่จริง และถูกตัดต่อภาพให้มีปีกเหมือนกับมังกร
ตุ๊กแกหางใบไม้
ตุ๊กแกหางใบไม้ หรือ ตุ๊กแกหางแบน () เป็นสัตว์เลื้อยคลานจำพวกตุ๊กแก ที่อยู่ในสกุล "Uroplatus"
โดยที่คำว่า "Uroplatus" เป็นภาษาละตินมาจากภาษากรีก 2 คำ คือ "ourá" (οὐρά) หมายถึง "หาง" และ "platys" (πλατύς) หมายถึง "แบน"
ตุ๊กแกหางใบไม้ เป็นตุ๊กแกที่มีลักษณะเด่น คือ มีร่างกายที่บิดงอและแบนราบ ทำให้มีลักษณะกลมกลืนไปกับสิ่งแวดล้อมได้อย่างดีเยี่ยม โดยเฉพาะส่วนหางที่แบนราบและมีลักษณะคล้ายกับใบไม้มาก จึงเป็นสัตว์ที่สามารถแฝงตัวตามธรรมชาติได้เป็นอย่างดี เป็นสัตว์ที่หากินในเวลากลางคืน มีดวงตากลมโตจึงสามารถมองเห็นในเวลากลางคืนได้เป็นอย่างดี โดยที่ไม่มีเปลือกตา ตุ๊กแกหางใบไม้มีความสามารถในการมองในที่มืดดีกว่ามนุษย์ถึง 350 เท่า และสามารถเห็นสีต่าง ๆ ได้แม้ในแสงจันทร์สลัว ๆ กินแมลงต่าง ๆ รวมถึงสัตว์ไม่มีกระดูกชนิดต่าง ๆ เป็นอาหารเหมือนตุ๊กแกทั่วไป ที่ฝ่าตีนและนิ้วมีปุ่มสุญญากาศใช้ยึดเกาะติดกับผนังได้เป็นอย่างดี โดยพฤติกรรมมักจะอยู่นิ่ง ๆ ทำตัวกลมกลืนไปกับต้นไม้หรือใบไม้ มีขนาดตั้งแต่ 30 เซนติเมตร รวมทั้งส่วนหาง จนถึง 10 เซนติเมตร ซึ่งเป็นขนาดเล็กสุด ตัวเมียวางไข่ครั้งละ 2-4 ฟอง
จัดเป็นสัตว์เฉพาะถิ่น ที่พบได้บนเกาะมาดากัสการ์ที่เดียวเท่านั้น อาศัยอยู่ในป่าทั่วไปทั้งป่าดิบ หรือป่าเสื่อมโทรม
จำแนกออกได้เป็น 14 ชนิด (แต่ในบางชนิดอาจจะเป็นชื่อพ้องหรือชนิดเดียวกัน โดยแท้จริงอาจจะมีแค่ 11 ชนิด ) โดยนิยมเลี้ยงเป็นสัตว์เลี้ยงด้วย
เอเตียน-หลุยส์ มาลุส
เอเตียน-หลุยส์ มาลุส (; 23 กรกฎาคม พ.ศ. 2318 - 24 กุมภาพันธ์ พ.ศ. 2355) เป็นทหารสัญญาบัตร นักฟิสิกส์ และนักคณิตศาสตร์ชาวฝรั่งเศส รู้จักกันดีว่าเป็นผู้อธิบายความเข้มของแสงโพลาไรซ์ (กฎของมาลุส)
มาลุสเกิดที่กรุงปารีส ต่อมาเมื่อเจริญวัยขึ้นได้เข้าร่วมรบกับจักรพรรดินโปเลียนที่ 1 ในสงครามสำรวจอียิปต์ ระหว่าง พ.ศ. 2341-2355 หลังสงครามได้เป็นภาคีสมาชิกแผนกคณิตศาสตร์ สถาบันอียิปต์ () รวมทั้งได้เป็นภาคีสมาชิกบัณฑิตยสถานวิทยาศาสตร์แห่งประเทศฝรั่งเศส () พร้อมกับรับรางวัลเหรียญรัมฟอร์ด (Rumford Medal) จากราชวิทยสมาคมอังกฤษ เมื่ออายุได้ 35 ปี
งานหลัก ๆ ของมาลุสเกี่ยวข้องกับทัศนศาสตร์ หรือวิชาว่าด้วยแสง โดยเขาได้ศึกษาการเขียนเส้นลำแสงตามแนวทางของยูลิอุส พลึคเคอร์ (Julius Plücker) นักฟิสิกส์และคณิตศาสตร์ชาวเยอรมัน รวมถึงทำการทดลองสอบทานทฤษฎีที่คริสเตียน ฮอยเกนส์ ได้เคยให้ไว้ นอกจากนี้ มาลุสยังได้ค้นพบการโพลาไรซ์คลื่นแสงโดยการสะท้อน (พ.ศ. 2352) รวมทั้งการหักเหสองแนวในผลึก (พ.ศ. 2353) อีกด้วย อย่างไรก็ดี มาลุสไม่สามารถหาความสัมพันธ์ระหว่างมุมโพลาไรซ์กับดัชนีหักเหของวัสดุที่แสงตกกระทบ ยกเว้นน้ำเท่านั้น ในที่สุดงานนี้ได้มีการแก้ไขจนเสร็จสมบูรณ์โดยเดวิด บรูว์สเตอร์ (David Brewster) นักฟิสิกส์ชาวอังกฤษ ในปี พ.ศ. 2358
ชื่อของเอเตียน มาลุส เป็นหนึ่งใน 72 ชื่อ ที่จารึกไว้ที่หอไอเฟล ส่วนร่างของเขาถูกฝังที่สุสานแปร์-ลาแชซ ทางตะวันออกของกรุงปารีส
มิสแกรนด์ไทยแลนด์ 2013
มิสแกรนด์ไทยแลนด์ 2013 () เป็นการประกวดมิสแกรนด์ไทยแลนด์ครั้งที่ 1 เก็บตัวการประกวดที่จังหวัดปัตตานี ตัดสินการประกวดในวันที่ 7 พฤษภาคม 2556 โดยดำเนินงานถ่ายทอดสดโดย ช่อง 7 ผู้ชนะในปีนี้คือ อ๋อ ญาดา เทพนม ผู้เข้าประกวดจากจังหวัดประจวบคีรีขันธ์
ผู้เข้าประกวด 37 คนสุดท้าย ได้รับการยืนยันแล้ว:
ขิชี จันเฑศวรี
ขิชี จันเฑศวรี [จัน-เด-สะ-วะ-รี] () เป็นคณะกรรมการพัฒนาหมู่บ้านใน จังหวัดโอขาลดุงกา ในเขตสครมาถา ภาคกลาง-ตะวันออกของเนปาล ในช่วงเวลาของปี 1991 การสำรวจสำมะโนประชากรเนปาลมันมีประชากร 3001 ที่อาศัยอยู่ใน 590 ผู้ประกอบการแต่ละราย
หมู่บ้าน: ขิชี จันเฑศวรี หมู่บ้านคณะกรรมการพัฒนา (วีดีชี) ตั้งอยู่ในเขตการพัฒนาภาคตะวันออกของประเทศ จังหวัดเป็นโอขาลดุงกา และเขตเป็นสครมาถา ครอบคลุมประมาณ 35 ตารางกิโลเมตรมีชาวบ้านรอบ 4000
ประมาณ 83% และ 4000 ชาวบ้านจะมาจากกลุ่มพื้นเมืองของประชาชน ชนชั้นของพวกเขาถูกเรียกว่า สุนุวาร์ ซูนูวาร์ มุขียา ไดกีราตราชวงศ์ พวกเขามีประเพณีของตัวเอง, วัฒนธรรม, ภาษาและศุลกากร ฯลฯ ส่วนที่เหลือเป็น ดมอย (คนเลือกปฏิบัติทางสังคมที่เรียกว่าชั้นวรรณะเล็ก), กามี (คนเลือกปฏิบัติทางสังคมที่เรียกว่าชั้นวรรณะเล็ก), บหูเจล, เนวาร์, เสร์ปา (ยังเป็นคนพื้นเมือง)
ประมาณ 95% ของชาวบ้านจะขึ้นอยู่กับการเกษตร พวกเขามีชิ้นส่วนเล็ก ๆ น้อย ๆ จากแผ่นดินที่เขาปลูกพืชในวิธีแบบดั้งเดิมผลิตภัณฑ์ทางการเกษตรที่มีอายุการใช้งานเพียง 6-8 เดือนและส่วนที่เหลือของปีพวกเขาเพียงแค่มีชีวิตอยู่กับท้องครึ่ง
การศึกษาเป็นแสงสว่างในชีวิต ในขิชี จันเฑศวรี คณะกรรมการพัฒนาหมู่บ้านไม่มีแม้กระทั่งมหาวิทยาลัย หลังจากเสร็จสิ้นการศึกษาในระดับมัธยมศึกษาตอนต้นและสูงนักเรียนต้องเดินอย่างน้อย 90 นาทีถึง 10 + 2 ซึ่งตั้งอยู่ในหมู่บ้านอื่น ๆ มีนักเรียนน้อยมากที่มีโชคที่จะเห็นวิทยาลัยและมหาวิทยาลัยที่มี พวกเขาสามารถนับบนนิ้วมือ มีโรงเรียนมัธยม เรียกว่า ศรี ชนเดซวรี มาธยมีก วิฑยาลัย ขีจี โอขาลดุงกา ओखलढुङ्गा 
สำนักงานเขตจะอยู่ที่ประมาณ 35 กิโลเมตรจากหมู่บ้าน เกือบทั้งหมดการบริหารการพัฒนาท้องถิ่นที่ตั้งอยู่ในสำนักงานใหญ่ของอำเภอ เป็นคนไร้การศึกษาไม่มีใครที่จะสนับสนุนการพัฒนาของหมู่บ้าน ไม่มีการพัฒนาโครงสร้างพื้นฐานในหมู่บ้านยกเว้นโพสต์สุขภาพและมัธยมศึกษาตอนต้นคือ จะใช้เวลาประมาณ 18 ชั่วโมงกว่าจะถึงถนนขนส่งใกล้จากหมู่บ้าน หลายคนแม้เพียงวันฝันเกี่ยวกับมอเตอร์รถบัสและรถยนต์เครื่องบิน พวกเขาไม่ได้เห็นรถมอเตอร์จริงและเครื่องบินอากาศในชีวิตของพวกเขา ไม่มีไฟฟ้าไว้เพื่อให้ชาวบ้านต้องขึ้นอยู่กับเชื้อเพลิงไม้ ไม่มีน้ำดื่มที่ปลอดภัยและการชลประทานเพื่อการเกษตรเป็น ไม่มีระบบการเพาะปลูกทางวิทยาศาสตร์ใด ๆ คนเพียงทำตามระบบการเกษตรแบบดั้งเดิมและขึ้นอยู่กับปริมาณน้ำฝนสำหรับการเพาะปลูก ทั้งหมดความจริงดังกล่าวข้างต้นเป็นเรื่องจริงของ ขิชี จันเฑศวรี, หมู่บ้าน
ภาษาสุนุวาร์, สุนุวาร์โล้, โกอีชโล้
หาลี, (ฮาลลี) เล่นเดือนพฤศจิกายนหนึ่งปีมีครั้งเดียว (แรม ๑๕ ค่ำ เดือน ๑๒) มืดสนิทที่สุดในโลก เล่นฮาลลีที่นี้เท่านั้น
ขีจี ระดับความสูง 1,600 มทร และ จากกาฐมาณฑุ ถึงขีจี ประมาณ 185 กิโล (มีภูเขาขีจีโทเลเดมบา ระดับความสูง 3,500 มทร)
ดาบิด โอสปินา
ดาบิด โอสปินา รามิเรซ (; เกิดวันที่ 31 สิงหาคม ค.ศ. 1988) เป็นนักฟุตบอลชาวโคลอมเบีย ปัจจุบันเล่นในตำแหน่งผู้รักษาประตูให้กับ โดยยืมตัวมาจากอาร์เซนอลในพรีเมียร์ลีก และทีมชาติโคลอมเบีย
โอสปินา ย้ายมาร่วมกับอาร์เซนอลหลังจบฟุตบอลโลก 2014 หลังจากที่เล่นได้อย่างโดดเด่นและผลงานโดยรวมของทีมชาติโคลอมเบียถือว่าดีเยี่ยม โอสปินาได้ลงเล่นให้กับอาร์เซนอลครั้งแรกในรายการลีกคัพ ที่อาร์เซนอลเป็นฝ่ายแพ้ให้กับเซาแทมป์ตันไป 1-2 ที่สนามเอมิเรตส์สเตเดียม และลงเล่นในพรีเมียร์ลีกครั้งแรกในนัดที่ 21 เมื่อต้นปี ค.ศ. 2015 ที่อาร์เซนอลชนะสโตกซิตีไป 3-0 ที่สนามเอมิเรตส์สเตเดียม เมื่ออาร์แซน แวงแกร์ ผู้จัดการทีมได้ตัดสินใจพักวอยแชค ชแชนสนือ ซึ่งเป็นผู้รักษาประตูมือหนึ่งไป
ในฟุตบอลโคปาอเมริกา 2015 นัดที่โคลอมเบียพบกับอาร์เจนตินา โอสปินาเล่นได้อย่างโดดเด่น เมื่อสามารถป้องกันลูกยิงของอาร์เจนตินาถึง 2 จังหวะติดต่อกัน จากลูกยิงของเซร์ฆิโอ อากูเอโร และลูกโหม่งของเลียวเนล เมสซี
ชีวิตส่วนตัว โอสปินามีศักดิ์เป็นพี่เขยของฮาเมส โรดริเกซ กองกลางของเรอัลมาดริด และทีมชาติโคลอมเบียชุดเดียวกัน เนื่องจาก ดานิเอลา น้องสาวของโอสปินาเป็นภรรยาของโรดริเกซ
วงศ์หนอนตายหยาก
วงศ์หนอนตายหยาก หรือ Stemonaceae เป็นวงศ์ของพืชใบเลี้ยงเดี่ยว อยู่ในอันดับ Pandanales ประกอบด้วยสกุล 4 สกุล มีสมาชิกประมาณ 25-35 สปีชีส์กระจายในพื้นที่ตั้งแต่เอเชียตะวันออกเฉียงใต้ไปจนถึงเขตร้อนของออสเตรเลีย มีบางสปีชีส์เป็นพืชพื้นเมืองในสหรัฐอเมริกา 
Stemonaceae จัดเป็นพี่น้องกับอีก 2 วงศ์ในอันดับ Pandanales คือวงศ์ Cyclanthaceae และ Pandanaceae ซึ่งนับเป็นเคลดเดียวกัน
"Pentastemona" เป็นสกุลแรกที่เกิดขึ้นของวงศ์นี้ และจัดเป็นพี่น้องกับสกุลที่เหลือ โดยสกุลนี้มีลักษณะที่ค่อนข้างแตกต่างจากสมาชิกอื่นๆของวงศ์เดียวกันมาก ทำให้เคยถูกแยกไปอยู่ในวงศ์ของตัวเอง ในขณะที่สกุล "Stemona" เป็นพี่น้องกับอีก 2 สกุลในเคลดเดียวกัน พืชวงศ์นี้เกิดขึ้นในยุคครีตาเชียสตอนปลาย
สกุลหนอนตายหยาก
สกุลหนอนตายหยาก หรือ Stemona เป็นสกุลของไม้เถาหรือไม้กึ่งพุ่มในวงศ์ Stemonaceae ตั้งขึ้นเมื่อ พ.ศ. 2333"Stemona" เป็นพืชพื้นเมืองใน จีน อนุทวีปอินเดีย, เอเชียตะวันออกเฉียงใต้ ปาปัว และ ออสเตรเลีย"Stemona tuberosa" (ภาษาจีน: 百部; pinyin: bǎi bù), เป็นสมุนไพรที่ใช้ใน การแพทย์แผนจีน
สกุลโนรา
สกุลโนรา หรือ Hiptage เป็นสกุลของพืชมีดอกในวงศ์ Malpighiaceae ประกอบด้วยสมาชิกที่เป็นไม้เถาหรือไม้พุ่มมีเนื้อไม้ 30 สปีชีส์ พบในป่าเขตร้อนในเอเชียตั้งแต่ปากีสถานและอินเดีย ไปจนถึงไต้หวัน ฟิลิปปินส์ อินโดนีเซีย สกุลนี้ผลเป็นแบบมีปีก และมีสามปีก สปีชีส์ที่เป็นที่รู้จักกันดีคือ โนรา ("Hiptage benghalensis") ซึ่งเป็นพืชท้องถิ่นในอินเดียและศรีลังกา จนถึงฟิลิปปินส์ ดอกมีกลิ่นหอม
จังหวัดบักเลียว
บักเลียว () เป็นจังหวัดของประเทศเวียดนาม เป็นจังหวัดชายฝั่งทะเล และตั้งอยู่ในภูมิภาคดินดอนสามเหลี่ยมปากแม่น้ำโขงทางตอนใต้ของประเทศ
ธัญญา สื่อสันติสุข
แทน ธัญญา สื่อสันติสุข เกิด 25 มิถุนายน 2516 ในเมือง ชิคาโก้ ประเทศ สหรัฐอเมริกา ป็นบุตรนาย มานพ สื่อสันติสุข และ นางจรรยา สื่อสันติสุข มีพี่น้องทั้งหมด 3 คนเธอเป็นลูกคนสุดท้อง แทนเป็นคนที่มีความสามารถมากมาย และจบการศึกษาจาก คณะวิทยาศาสตร์ เทคนิคการแพทย์ จากมหาวิทยาลัยเบอร์นาดีน สหรัฐอเมริกา โดยเธอเองมีความสามารถโดยสามารถพูดได้ถึง 4 ภาษามีอังกฤษ ฝรั่งเศส สเปน และ ไทย
ในตอนอายุ 8 ปี ธัญญาเคยได้แสดงละครบรอดเวย์ เดอะคิงส์แอนด์ไอ" และ "เซาท์แปซิฟิก" นอกจากนี้เธอยังมีความสามารถคือ ในการเต้นบัลเล่ต์ ร้องเพลง
ในปี 2538 แทนได้รับตำแหน่งมิสกริลเบิร์กรัฐแอริโซน่า สหรัฐอเมริกาและเป็นตัวแทนไปประกวดมิสยูเอสเอในปีเดียวกันนี้ด้วย นอกจากนั้นยังได้ตำแหน่งมิสโอล์พาร์ครัฐอิลลินอยย์ช่วงนั้นเองที่ทำให้เธอมีโอกาสได้ช่วยเหลือสังคมในฐานะกรรมการชมรมบอยแอนด์เกิร์ลคลับ เช่นการรณรงค์ต่อต้านการสูบบุหรี่และยาเสพติด ดูแลเด็กกำพร้าช่วยเหลือคนชราและการลดช่องว่าง
ระหว่างวัยของวัยรุ่นและคนสูงอายุเป็นเวลา 2 ปีเต็ม ผลงานชิ้นสำคัญนี้เองที่ทำให้สภาผู้แทนราษฎรประจำกรุงวอชิงตันดี.ซี.คัดเลือกให้เธอเข้ารับโล่รางวัลและใบประกาศเกียรติคุณในฐานะผู้ทำประโยชน์ให้แก่สังคม
จังหวัดฮหว่าบิ่ญ
ฮหว่าบิ่ญ () เป็นจังหวัดที่เป็นภูเขาของประเทศเวียดนาม ตั้งอยู่ในภาคตะวันตกเฉียงเหนือของประเทศ มีพรมแดนติดกับจังหวัดฟู้เถาะและจังหวัดเซินลาทางทิศตะวันตกเฉียงเหนือ ติดกับฮานอยทางทิศเหนือและตะวันออกเฉียงเหนือ ติดกับจังหวัดห่านามทางทิศตะวันออกเฉียงใต้ ติดกับจังหวัดนิญบิ่ญและจังหวัดทัญฮว้าทางทิศใต้ ในปี ค.ศ. 2004 ผลิตภัณฑ์มวลรวมในประเทศต่อหัวของจังหวัดอยู่ที่ประมาณ 228 ดอลลาร์สหรัฐ (หรือเท่ากับ 3,600,000 ด่ง)
ชาวเหมื่อง (ร้อยละ 63.4) เป็นกลุ่มชาติพันธุ์ที่สำคัญของจังหวัดฮหว่าบิ่ญ ตามมาด้วยชาวเวียดนาม (ร้อยละ 27.7)
มหาวิทยาลัยดานัง
มหาวิทยาลัยดานัง เป็นมหาวิทยาลัยสหสาขาวิชาชีพในระดับภูมิภาคในภาคกลางของประเทศเวียดนาม
มหาวิทยาลัยดานังก่อตั้งเมื่อวันที่ 4 เมษายน ค.ศ. 1994 เมื่อปรับปรุงใหม่และการปรับโครงสร้างของสถาบันอดีต:
สอดคล้องกับ มหาวิทยาลัยเว้ และ มหาวิทยาลัยท้ายเงวียน มหาวิทยาลัยดานังเป็นหนึ่งในสามมหาวิทยาลัยในระดับภูมิภาคในประเทศเวียดนามที่มีความหลากหลายของระดับการฝึกอบรม
ณปี ค.ศ. 2007 มหาวิทยาลัยดานังประกอบด้วย:
เซอร์ไวเวอร์ เวิลส์อะพาร์ต
เซอร์ไวเวอร์: เวิลส์อะพาร์ต – ไวต์คอลเลอร์ปะทะบลูคอลเลอร์ปะทะโนคอลเลอร์ () เป็นฤดูกาลที่ 30 ของรายการเซอร์ไวเวอร์ ชื่อและธีมหลักของฤดูกาลนี้ สื่อถึงผู้คนได้สังคมปกติของมนุษย์เรา แต่จะให้ผู้เล่นนั้น ถูกปลีกตัวออกไปจากสังคมโลก แต่ไปสร้างสังคมใหม่ ภายใต้ผู้คนที่เป็นทั้ง "ผู้สร้างกฏ ผู้ทำตามกฏ ผู้ทำลายกฏ" ในสังคมทั่วไป ผู้เล่นใหม่ 18 คนถูกแบ่งออกเป็น 3 เผ่าด้วยสถานะทางสังคม ฤดูกาลนี้มีลักษณะคล้ายฤดูกาลที่ 28 เซอร์ไวเวอร์ กากายัน ที่แบ่งเป็น 3 เผ่าและแยกโดยลักษณะทางกายภาพของผู้เข้าแข่งขัน ซึ่งสามารถอธิบายได้ดังนี้
ฟุตบอลหญิงทีมชาติสวีเดน
ฟุตบอลหญิงทีมชาติสวีเดน (; ) เป็นตัวแทนของประเทศสวีเดนในการแข่งขันฟุตบอลหญิงอย่างเป็นทางการ โดยทีมชาติสวีเดนได้ชนะการแข่งฟุตบอลหญิงชิงแชมป์แห่งชาติยุโรปในปี ค.ศ. 1984 ความสำเร็จยังไม่ได้มีเพียงเท่านั้น ทีมนี้ยังได้ตำแหน่งรองชนะเลิศอันดับ 1 จากการแข่งขันฟุตบอลโลกหญิง 2003 รวมถึงได้ตำแหน่งรองชนะเลิศการแข่งขันฟุตบอลหญิงชิงแชมป์แห่งชาติยุโรป 1987, 1995 และ 2001 ตลอดจนเข้าร่วมการแข่งขันกีฬาโอลิมปิกสามสมัย, ฟุตบอลโลกหญิงสี่สมัย ตลอดจนฟุตบอลหญิงชิงแชมป์แห่งชาติยุโรปถึงเจ็ดสมัย นอกจากนี้ ฟุตบอลหญิงทีมชาติสวีเดนยังได้รองชนะเลิศ อันดับ 2 ในการแข่งขันฟุตบอลโลกหญิง 2011
ในการแข่งขันฟุตบอลโลกหญิง 2003 เมื่อครั้งที่ได้ตำแหน่งรองชนะเลิศ ทีมนี้ได้รับการจับตามองมากที่สุดในประเทศสวีเดนสำหรับปีนั้น โดยลอตตา ฟีลีน ได้รับการยกให้เป็นผู้ทำประตูสูงสุดในประวัติศาสตร์ของประเทศสวีเดน โดยสามารถทำได้ถึง 73 ประตู ซึ่งฟีลีน สามารถทำผลงานแซงสถิติของฮานนา ยุงไบก์ ซึ่งเคยทำไว้ที่ 72 ประตู เมื่อครั้งที่ได้พบกับฟุตบอลหญิงทีมชาติเยอรมนี ณ วันที่ 29 ตุลาคม ค.ศ. 2014 ส่วนนักฟุตบอลที่ลงแข่งมากที่สุดคือเธเลส แควกรอน ที่ลงแข่งถึง 200 ครั้ง และทีมนี้มีผู้ฝึกสอนคือโธมัส เดนนาร์บี ซึ่งเข้าทำหน้าที่ในช่วงปี ค.ศ. 2005 ถึง 2012 และเพีย ซุนด์ฮาแก ที่เข้าร่วมทีมในปี ค.ศ. 2012 หลังจากที่เคยพาทีมสหรัฐอเมริกาชนะรางวัลเหรียญทองโอลิมปิกที่กรุงลอนดอน โดยข้อสัญญาของซุนด์ฮาแกมีผลในเดือนธันวาคม ค.ศ. 2012
หลังจากชนะการแข่งขันฟุตบอลหญิงในโอลิมปิกฤดูร้อน 2008 รอบคัดเลือก เมื่อครั้งที่พบกับฟุตบอลหญิงทีมชาติเดนมาร์ก ทีมนี้ก็สามารถผ่านเข้าสู่การแข่งฟุตบอลในโอลิมปิก 2008 ทางคณะกรรมการโอลิมปิกแห่งประเทศสวีเดนจึงได้อนุมัติเพิ่มงบการลงทุนให้แก่ทีมหญิง ซึ่งงบใหม่ที่ได้รับเป็นจำนวนถึงกว่าหนึ่งล้านโครนาสวีเดน (หรือประมาณ 150,000 ดอลลาร์สหรัฐ) สำหรับทีม และ 150,000 โครนาสวีเดน (หรือประมาณ 25,000 ดอลลาร์สหรัฐ) ต่อผู้เล่นสำหรับการพัฒนาสมรรถภาพทางกาย โดยทุนใหม่นี้ได้เพิ่มขึ้นเกือบ 100 เปอร์เซ็นต์ของกองทุนฤดูกาล 2005 และ 2006
แดนนิก
แดนนิก () หรือชื่อจริงว่า แดน โรเมอส์ () เกิดวันที่ 10 พฤศจิกายน ค.ศ. 1985 เป็นดีเจและโปรดิวเซอร์ชาวดัชต์ จากเมืองเบรดา ประเทศเนเธอร์แลนด์ เขาได้ร่วมงานกับศิลปินอย่าง ชักกี, เอกแซมเพิล, อาร์ตี, นาเดีย อาลี, ซิเอรา และฌอน พอล
เขาชนะการแข่งขัน แดนซ์ทัวร์ดีเจคอนเทสต์ (Dancetour DJ contest) ในปี ค.ศ. 2009 ก่อหน้านั้นเขาเริ่มการเป็นดีเจ โดยเล่นตามบาร์และคลับเล็ก ๆ และเริ่มทำงานทดลองประเภทแมชอัป จนเขามีเพลงแรกกับสังกัด รีวีลด์เรเคิดดิงส์ (Revealed Recordings) ที่ชื่อเพลง "Doster" ต่อมาในปี 2013 เขามีเพลงที่ชื่อ "Clobber" ที่เป็นที่รู้จัก กับค่ายเพลง ทูลรูมเรเคิดส์ (Toolroom records) ต่อมาได้เป็นศิลปินค่ายรีวีลด์เรเคิดดิงส์2009:
2010:
2011:
2012:
2013:
2014:
เบรดา
เบรดา (, ) เป็นเทศบาลและนครทางตอนใต้ของประเทศเนเธอร์แลนด์ บนฝั่งแม่น้ำเมิร์ก เป็นจุดยุทธศาสตร์ทางทหารและการเมือง เนื่องจากเป็นเมืองป้อมปราการ จากข้อมูลประชากรในปี ค.ศ. 2014 มีประชากร 180,420 คน ขณะที่เขตมหานครมีประชากร 324,812 คน
คิม คาร์เดเชียน
คิมเบอร์ลี "คิม" คาร์เดเชียน เวสต์ (Kimberly "Kim" Kardashian West) หรือชื่อเกิด คิมเบอร์ลี โนเอล คาร์เดเชียน ( Kimberly Noel Kardashian) เกิดวันที่ 21 ตุลาคม ค.ศ. 1980 เป็นผู้มีชื่อเสียงทางโทรทัศน์และโซเชียลมีเดีย แฟชั่นดีไซเนอร์ นักธุรกิจ นางแบบ และนักแสดง ชาวอเมริกัน พ่อของเธอเป็นทนายให้อดีตนักอเมริกันฟุตบอล โอ.เจ. ซิมป์สัน ซึ่งเป็นพ่อทูนหัวของเธอด้วย และพ่อเลี้ยงของเธอคือนักกีฬาทศกรีฑา เจ้าของเหรียญทองโอลิมปิก บรูซ เจนเนอร์
เธอเกิดและโตในลอสแอนเจลิส รัฐแคลิฟอร์เนีย เริ่มมีชื่อเสียงกับสื่อเมื่อเธอเป็นเพื่อนกับแพรีส ฮิลตัน แต่มีชื่อเสียงมากขึ้นหลังจากที่ได้มีเซ็กซ์เทปของเธอกับอดีตแฟนหนุ่ม เรย์ เจ หลุดออกมาในปี ค.ศ. 2007 ต่อมาในปีนั้น เธอและครอบครัวได้มีรายการเรียลลิตี้ ที่ชื่อว่า "Keeping Up with the Kardashians" ประสบความสำเร็จจนได้สร้างตอนใหม่ ๆ ออกมา รวมถึงรายการ "Kourtney and Kim Take New York" และ "Kourtney and Kim Take Miami" ต่อมาในปี ค.ศ. 2010 มีรายงานว่าเธอเป็นคนดังรายการเรียลลิตี้ที่มีค่าจ้างสูงสุด คือราว 6 ล้านเหรียญดอลลาร์
ในเดือนสิงหาคม ค.ศ. 2011 เธอแต่งงานกับนักบาสเกตบอล คริส ฮัมฟรีส์ หลังจากแต่งงานได้ 72 วัน เธอได้ฟ้องหย่า ในเดือนมิถุนายน ค.ศ. 2013 เธอมมีบุตรสาวคนแรกชื่อ นอร์ท เวสต์ ซึ่งเป็นบุตรร่วมกับแร็ปเปอร์ คานเย เวสต์ ที่ทั้งคู่ได้แต่งงานในปี ค.ศ. 2014